## Statistički standardi za prodcom istraživanje o industrijskoj proizvodnji za 2003. (Ind-21/PRODCOM)

### NN 14/2004 (3.2.2004.), Statistički standardi za prodcom istraživanje o industrijskoj proizvodnji za 2003. (Ind-21/PRODCOM)

# DRŽAVNI ZAVOD ZA STATISTIKU

**0442**

Na temelju članka 43. Zakona o službenoj statistici (NN, br.
103/03.) Državni zavod za statistiku određuje

## STATISTIČKE STANDARDE

### ZA PRODCOM ISTRAŽIVANJE O INDUSTRIJSKOJ PROIZVODNJI ZA 2003.                         (IND-21/PRODCOM)

I.
UVODNA OBJAŠNJENJA

Službena statistika Republike Hrvatske
(RH) ima obvezu kontinuiranog usklađivanja sa statistikom Europske unije (EU-a)
posebno u okviru provedbe Sporazuma o stabilizaciji i pridruživanju (SSP), u
okviru kojeg je predviđena njihova potpuna harmonizacija do kraja 2006. U tom
je cilju 2003., nastavljen rad na daljem usklađivanju nacionalnih Statističkih
standarda za PRODCOM istraživanje o industrijskoj proizvodnji (IND-21/PRODCOM)
za 2002.[1)](#_ftn1) s istovrsnim PRODCOM statistikama EU-a.
Razlozi pristupanja ponovnoj reviziji PRODCOM istraživanja su višestruki.   Revizija temeljnih nacionalnih statističkih
klasifikacija koje su izvršene tijekom 2003. zbog usklađivanja s EU-ovim
revidiranim klasifikacijama, jedan su od glavnih razloga. Revidirana je
temeljna statistička klasifikacija RH, Nacionalna klasifikacije djelatnosti –
NKD[2)](#_ftn2) radi usklađivanja s ažuriranom verzijom NACE-a Rev. 1.1[3)](#_ftn3) EU-a, a stupila je na snagu nova verzija NKD-a 2002.[4)](#_ftn4) Središnja Klasifikacije proizvoda po djelatnostima RH –
KPD 1996.[5)](#_ftn5), također je revidirana radi
usklađivanja s ažuriranom verzijom CPA 2002[6)](#_ftn6) EU-a, a stupila
je na snagu ažurirana verzija KPD-a 2002.[7)](#_ftn7) Obje
klasifikacije čine sastavni dio hijerarhijskih razina u Nomenklaturi
industrijskih proizvoda – NIP-u 2002.[8)](#_ftn8) na temelju koje
su prikupljeni i obrađeni podaci o industrijskoj proizvodnji u PRODCOM
istraživanju za 2002. Stoga je bilo neophodno pristupiti reviziji NIP-a 2002. i
izraditi novu verziju NIP-a 2003. Ova je revizija NIP-a po svom obujmu i
složenosti predstavljala veću reviziju, jer osim usklađivanja hijerarhijskih
razina NIP-a s novim revidiranim verzijama NKD-a 2002. i KPD-a 2002., trebalo
je uskladiti pojedinačne proizvode NIP-a s novom verzijom PRODCOM Liste za 2003[9)](#_ftn9) EU-a. PRODCOM uredbom EU-a kojom je propisana obvezna
provedba PRODCOM istraživanje o industrijskoj proizvodnji u državama članicama
EU-a, ne odnosi se samo na metodologiju provedbe (koncepti i definicije), već
uključuje i godišnje ažuriranje PRODCOM Liste. Zbog toga je za provedbu PRODCOM
istraživanja za 2003. izrađena PRODCOM Lista 2003 i donesene posebnim propisom
EU-a. Proizvodi iz PRODCOM Liste 2003 u velikom su broju izmijenjeni radi
jednoznačnog povezivanja s proizvodima (robama) iz Kombinirane nomenklature
(CN) za vanjsku trgovinu za 2003 (CN 2003)[10)](#_ftn10) EU-a s kojom je PRODCOM Lista 2003 povezan preko
korespondentnih tablica veza. Na agregiranim hijerarhijskim raznima PRODCOM
Lista 2003 također je usklađena s revidiranim verzijama NACE-a Rev. 1.1 i CPA
2002 EU-a, isto kao i NIP. Sve navedene okolnosti razlog su revizije ovih
Statistički standarda za IND-21/PRODCOM istraživanje koja uključuju i izradu
novu verziju NIP-a 2003. Prema politici revizije PRODCOM istraživanja sve do
2007. godišnje će se ažurirati NIP prema ažuriranju PRODCOM Liste EU-a, a
donosit će se kao izmjene i dopune PRODCOM standarda za 2003. U 2007. očekuju
se veće revizije svih UN-ovih i EU-ovih statističkih ekonomskih klasifikacija
(u okviru tzv.”OPERATION 2007”), koje će implicirati i veću promjenu
hijerarhijske strukture PRODCOM Liste te će se izradit potpuno nova verzija
NIP-a kao nacionalne izvedenice.

**Pojam INDUSTRIJE u PRODCOM istraživanju.** Sektor INDUSTRIJE ovdje je
definiran s trima područjima NKD-a 2002. i to s: C – Rudarstvo i vađenje, D – Prerađivačka
industrija i E – Opskrba električnom energijom, plinom i vodom, odnosno
odjeljcima od 10. do 41. NKD-a 2002. Isti pojam INDUSTRIJE koristio se i u svim
prijašnjim godišnjim istraživanjima o industrijskoj proizvodnji od 1995. i
usklađen je s konceptom industrije koji koristi Eurostat. Prvi prikupljeni,
obrađeni i objavljeni podaci prema ovom konceptu industrije odnose se na
rezultate Godišnjeg izvještaja industrije za 1994. a temelje se na prvoj
verziji NIP-a 1995. Od tada do danas NIP se, zajedno sa Statističkim
standardima za ovo istraživanje, četiri puta revidirano[11)](#_ftn11), svaki put radi daljnjeg usklađivanja s PRODCOM istraživanjem EU-a. PRODCOM je
kratica za PRODCOM istraživanje[12)](#_ftn12) EU-a od 1993. prikupljaju se podaci o industrijskoj
proizvodnji država članica EU-a koja zahtijeva godišnju reviziju PRODCOM Liste,
i nacionalnih nomenklatura koje su iz nje izvedene prilikom dostavljanja
PRODCOM podataka u EU.

Pojam INDUSTRIJE koji se
koristi u ovom PRODCOM istraživanju za 2003. (kao i u svim prijašnjim PRODCOM
baziranim istraživanjima o industrijskoj proizvodnji koja su se provodila od
1995. do sada usklađen je s definicijom industrije koji koristi Eurostat.

### *II. KONCEPTI I DEFINICIJE PRODCOM ISTRAŽIVANJA*

Općenito o vrstama statističkih jedinica[13)](#_ftn13)

**Poduzeće** (*Enterprise*) je najmanja
kombinacija pravnih jedinica koja čini organizacijsku jedinicu za proizvodnju
dobara i usluga, ima određeni stupanj autonomije pri odlučivanju, posebno pri
raspoređivanju vlastitih resursa. Poduzeće obavlja jednu ili više djelatnosti
na jednoj ili više lokacija. Poduzeće može biti samo jedna pravna jedinica.

**Lokalna jedinica** *(Local unit)* je poduzeće ili dio poduzeća (npr. radionica,
tvornica, pogon, ured, rudnik) smješten na zemljopisno određenom mjestu. Na
svakom od tih mjesta obavlja se neka ekonomska djelatnost u kojoj je zaposlena
jedna ili više osoba (nekad samo dio radnoga vremena) za jedno te isto
poduzeće.

Ako je neka
osoba zaposlena na jednom ili više mjesta (npr. održavanje), lokalna jedinica
je mjesto s kojeg se daju upute ili s kojeg se organizira rad. Za svaku lokalnu
jedinicu potrebno je odrediti broj zaposlenih*.* Međutim, sve pravne jedinice koje čine pravnu osnovu poduzeća ili
jednog njegova dijela moraju imati barem jednu lokalnu jedinicu npr.
registriran ured, čak i ako tamo nema nijednog zaposlenog. Lokalna jedinica
može obavljati samo pomoćne djelatnosti.

Zemljopisno
identificirano mjesto mora biti striktno opisano: dvije jedinice koje pripadaju
istom poduzeću na različitim lokacijama (čak i unutar najmanje administrativne
jedinice), smatraju se dvjema lokalnim jedinicama. Jedna lokalna jedinica može
se protezati kroz nekoliko susjednih administrativnih područja, a u tom je
slučaju, prema konvenciji, poštanska adresa odlučujuća.

**Jedinica prema vrsti djelatnosti - JVD** (*Kind-of
Activity Unit - KAU*) čine dijelovi poduzeća koji pridonose izvođenju
djelatnosti na razini razreda djelatnosti (četveroznamenkasta brojčana oznaka)
NACE-a odnosno NKD-a, u skladu s EU kriterijem djelatnosti. Većina entiteta
obavlja više od jedne vrste djelatnosti u svojoj ulozi “proizvođača”, a zbog
naglašavanja njihovog tehničko-ekonomskog odnosa dijele se na temelju vrsta
djelatnosti. JVD odgovara jednoj operacijskoj potpodjeli poduzeća. Razvrstava
se na temelju svoje vlastite glavne djelatnosti i trebalo bi ga uvijek
podijeliti kada obavlja još neku od sekundarnih djelatnosti poduzeća, ukoliko
su podaci poduzeća za te djelatnosti raspoloživi. Jedinice koje obavljaju samo
pomoćne djelatnosti za svoje poduzeće (npr. funkcija nabave i prodaje) ne mogu
se smatrati samostalnim JVD-om.

**Lokalni JVD** (*Local Kind-of Activity Unit - LKAU*)
čini dio JVD-a koji odgovara lokalnoj jedinici. Svaki JVD mora imati najmanje
jedan lokalni JVD. Međutim, JVD se može formirati od dijelova jedne ili više
lokalnih jedinica, koje mogu u određenim okolnostima obavljati samo određeni
broj pomoćnih djelatnosti, te u tom slučaju treba dodatno razvrstati lokalne
jedinice. Svako poduzeće mora imati najmanje jedan lokalni JVD*,* jer skup svih lokalnih JVD-a
uključenih u istu ili sličnu vrstu djelatnosti po NACE (odnosno NKD-u)
predstavlja tu djelatnost po načelu «čistih djelatnosti».

Između poduzeća
i lokalnog JVD-a postoji hijerarhijski odnos. Poduzeće sadrži jedan ili više
lokalnih JVD-a, ali lokalni JVD uvijek pripada samo jednom poduzeću. Pojam
lokalnog JVD-a također je sukladan operativnoj definiciji pojma «pogon» (*establishment*) prema svjetskom
statističkom standardu UN-a navedenom u uvodnom dijelu ISIC-a Rev. 3.

**Proizvod
i proizvodnja**
**u PRODCOM istraživanju**

Koncepti i definicije proizvoda i proizvodnje koji se
koriste u ovom istraživanju preuzeti su iz PRODCOM istraživanja EU-a i nemaju
smisao definitivnih značenja ovih riječi izvan ovog konteksta. U nedostatku
konzistentne nacionalne terminologije i dvojezičnih pojmovnika, uz svaki pojam
navodimo i naziv na engleskom jeziku, a za koncepte proizvodnje i vrstu prema
PRODCOM-u EU-a.

**Proizvod***(Product)***.** Proizvod je
posljedica neke industrijske djelatnosti, koristi se kao opći je naziv za
proizvode koji imaju fizičku dimenziju i za industrijske usluge, a definiran je
Nomenklaturom industrijskih proizvoda – NIP-om 2003. prema konceptu ovog
PRODCOM istraživanja.

**Gotov
proizvod** *(Finished product).* Pod pojmom gotov proizvod
smatra se svaki proizvod koji je u procesu proizvodnje dostigao odgovarajući
stupanj prerade ili dorade tako da je u NIP-u 2003. naveden pod posebnom šifrom
i nazivom. Pojam tako definiranoga gotovog proizvoda obuhvaća i sve radove
dovršavanja proizvoda kojima pripadaju čišćenje, pakiranje, ispitivanje kvalitete,
kasiranje i slično. Količine neispravnih proizvoda ("škart") ne
smatraju se u gotovim proizvodima.

**Jedinična
vrijednost** *(Unit value).* Jedinična vrijednost
prodanih (gotovih) proizvoda predstavlja prosječnu vrijednost po jedinici
proizvoda, a ne pravu prosječnu cijenu tih proizvoda. U PRODCOM istraživanju jedinična vrijednost
prodanih proizvoda ne snima
se izravno već se dobije izračunom odnosno dijeljenjem vrijednosti prodanih proizvoda
definiranih NIP-om 2003. s prodanim količinama tih proizvoda, a izražena je u
kunama.

**Nedovršen proizvod** *(Unfinished product).* Proizvod koji nije dosegao određeni stupanj prerade ili dorade definiran
NIP-om 2003. smatra se nedovršenim i ne iskazuje se u PRODCOM istraživanju.

**Intermedijarni proizvod** *(Intermediate
products)*.Proizvod koji je
dosegao određeni stupanj prerade ili dorade definiran NIP-om 2003. i koji je
proizvela jedna od lokalnih jedinica poduzeća, ali koji se u istoj ili drugoj
lokalnoj jedinici istog poduzeća odnosno pravne osobe dalje prerađuje ili
obrađuje i tim se postupcima pretvara u novi proizvod iz NIP-a 2003. (ili se
ugrađuje u novi proizvod) naziva se intermedijarni. U PRODCOM istraživanju
vlastito proizvedeni intermedijarni proizvodi se iskazuju u tablici 1. pod
“količine utrošene za daljnju proizvodnju u poduzeću (stupac “h”). U nekim
metodologijama za sličnu definiciju se koristi pojam poluproizvod *(semi-finished products).* Proizvodi
kupljeni od trećih osoba radi preprodaje u istom obliku u kojem su i kupljeni
ne smatraju se intermedijarnim proizvodima, kao ni proizvodi koji se koriste za
bruto investicije u vlastiti fiksni kapital lokalnih jedinica odnosno poduzeća.

**Prodana proizvodnja** *(Production
sold – PRODCOM type S)*.Pod pojmom
prodana proizvodnja podrazumijeva se proizvodnja koju su neko vrijeme obavljale
statističke jedinice i koja je prodana (fakturirana) u izvještajnoj godini. U
prodanu (realiziranu) proizvodnju treba uključiti ukupne količine i vrijednosti
proizvoda (i usluga) iz NIP-a 2003. koje su isporučeni drugim poslovnim
subjektima, prodane u vlastitim prodavaonicama lokalnih jedinica odnosno
poduzeća i izvezene količine i vrijednosti proizvoda (i usluga) u izvještajnoj
godini. Drugim riječima, proizvodnja se smatra prodanom ako je fakturirana. Pod
prodanom proizvodnjom smatra se i proizvodnja odnosno prerada realizirana na temelju ugovora
s naručiteljem ili izvršene industrijske usluge za treće osobe prema
definicijama iz ovih PRODCOM statističkih standarda (vidi III. dio, točka C –
Posebne upute za popunjavanje IND-21/PRODCOM obrasca).

**Ukupna proizvodnja** *(Total
production – PRODCOM type T)*.Ukupna proizvodnja jest ostvarena proizvodnja koju su obavljale statističke
jedinice u izvještajnoj godini bez obzira na to da li je prodana trećim osobama
u zemlji ili inozemstvu (izvoz), stavljena na zalihe gotovih proizvoda
(namijenjenih prodaji) ili se koristila za daljnju preradu u poduzeću, ili
kombinirano. U ukupnu proizvodnju treba uključiti i proizvodnju ostvarenu na temelju
zajedničkog ulaganja sa stranim partnerom, ali samo ako je ostvarena na
teritoriju Republike Hrvatske (npr. nafta), uključujući i proizvodnju ostvarenu
na teritoriju Slobodnih zona RH. Ukupne količine ostvarene proizvodnje
uključuju i proizvodnju odnosno preradu realizirana na temelju ugovora s
naručiteljem ili izvršene industrijske usluge za vlastiti račun ili za treće
osobe u izvještajnoj godini prema definicijama iz ovih PRODCOM statističkih
standarda (vidi III. dio, točka C – Posebne upute za popunjavanje
IND-21/PRODCOM obrasca).

**Proizvodnja namijenjena prodaji** *(Production intended for sale – PRODCOM type C)***.** Proizvodnja namijenjena prodaji jest proizvodnja koju su
obavljale statističke jedinice u izvještajnoj godini i koja je prodana trećim
osobama u zemlji ili inozemstvu (izvoz) ili je stavljena na zalihe gotovih
proizvoda kako bi se prodala kasnije, ili kombinirano. Ova se vrsta proizvodnje
ne snima izravno već se dobije izračunom.
Ne uključuje proizvodnju koja se je utrošila (ili je namijenjena) za
daljnju preradu u istoj statističkoj jedinici odnosno poduzeću prema
definicijama iz ovih PRODCOM statističkih standarda (vidi III. dio, točka C –
Posebne upute za popunjavanje IND-21/PRODCOM obrasca).

##### Cilj i predmet PRODCOM istraživanja

Svrha provedbe PRODCOM istraživanja za 2003.  je prikupljanje, obrada i objavljivanje
podataka o industrijskoj proizvodnji za 2003. koja se obavljala na području
pojedinačnih županija odnosno na teritoriju RH, i to na detaljnoj razini
proizvoda iz NIP-a 2003. Diseminacija PRODCOM rezultata svim domaćim
korisnicima za potrebe analiza i uspoređivanje statističkih podataka o
industrijskoj proizvodnji s podacima vanjske trgovine i njihovo bilanciranje
(proizvodnja + uvoz –izvoz) za ocjenu konkurentnosti domaćih proizvoda na
europskom i svjetskom tržištu, kao i diseminacija PRODCOM rezultata Eurostatu u
okviru izvršavanja obveza iz SSP-a te uključivanje PRODCOM rezultata RH u
publikacije i na baze Eurostata, glavni su **ciljevi**provedbe ovoga  harmoniziranog
PRODCOM istraživanja u RH (kao i svih prethodnih) i njegove kontinuirane
standardizacije prema zahtjevima EU-a. Nacionalni PRODCOM rezultati već se
dostavljaju u Eurostat, a krajem 2003., prvi su puta godišnji rezultati
PRODCOM-a za 2001. i 2002. objavljeni na Eurostat-ovom CD-u EUROPROMS –
Europske proizvodne i tržišne statistike *(**EURO**PEAN **PRO**DUCTION AND **M**ARKET **S**TATISTICS)*, zajedno s PRODCOM
rezultatima država članica EU-a i državama kandidatima za članstvo u EU, iako
RH još nema taj status, što dovoljno ukazuje na učinkovitost hrvatske
industrijske statistike u okviru harmonizacije s EU-om, koja se nastojala
održati i izradom ovih revidiranih standarda.

**Predmet** IND-21/PRODCOM istraživanja za 2003. je maksimalna i
ostvarena industrijska proizvodnja, intermedijarna potrošnja vlastitih
proizvoda namijenjenih daljnjoj preradi ili obradi, zalihe vlastito
proizvedenih gotovih proizvoda (namijeni prodaji), sve u fizičkim mjernim
jedinicama te prodaja proizvoda u fizičkim mjernim jedinicama i vrijednosnom
izrazu (tisućama kuna) na razini pojedinačnih proizvoda iz NIP-a 2003.,za svaku pojedinačnu lokalnu jedinicu
neke izvještajne jedinice (pravne osobe) koja je navedena u Adresaru za
IND-21/PRODCOM za 2003. Predmet PRODCOM istraživanja je industrijska
proizvodnju koja se obavljala u izvještajnoj godini (2003.), ali isključivo na
području Republike Hrvatske.

##### Statističke jedinice PRODCOM istraživanja

Statističke
jedinice IND-21/PRODCOM istraživanja za 2003. su industrijska poduzeća i
industrijske lokalne jedinice industrijskih i neindustrijskih poduzeća.

**Industrijska poduzeća** su sva trgovačka društva ili
druge pravne osobe koja su se tijekom 2003. bavila industrijskom proizvodnjom,
a u Registru poslovnih subjekata (RPS)[14)](#_ftn14) razvrstana su u djelatnost
INDUSTRIJE odnosno u podrazrede područja C, D i E (i odjeljaka 10 do 41) prema NKD-u 2002., a prema kriteriju
obuhvata ušla su u Adresar IND-21/PRODCOM za 2003.

**Industrijske lokalne jedinice** definirane su
kao oni dijelovi poduzeća odnosno izvještajne jedinice (pravne osobe) koji su
obavljali industrijsku djelatnost na administrativnom teritoriju jedne ili više
županija (teritorijalno/administrativni kriterij). Pojam “industrijski”obuhvaća sve dijelove jednog poduzeća odnosno izvještajne
jedinice (pravne osobe) koji su se bavili glavnom i/ili neku od sporednih
industrijskih djelatnosti poduzeća odnosno izvještajne jedinice (pravne osobe),
prema definiciji INDUSTRIJE iz ovog istraživanja. Primjenom navedenih kriterija
(djelatnost/teritorij) iz industrijskih poduzeća odnosno izvještajne jedinice
(pravne osobe) formirane su industrijske lokalne jedinice za sve njihove
dijelove koji se bave industrijskom proizvodnjom prema fizičkom smještaju tih
dijelova poduzeća, koji je ovdje nazvan industrijskom lokalnom jedinicom
odnosno industrijskim lokalnim jedinicama tog industrijskog poduzeća odnosno
izvještajne jedinice (pravne osobe) i nalaze se u Adresaru IND-21/PRODCOM za
2003.

Industrijske
lokalne jedinice, prema navedenim definicijama i kriterijima za formiranje
statističkih jedinica PRODCOM istraživanja za 2003., profilirane su iz dijela
ili dijelova industrijskih i neindustrijskih poduzeća odnosno izvještajnih
jedinica (pravnih osoba).

**Industrijske lokalne jedinice industrijskih poduzeća** grupirane su od
jednog ili više dijelova industrijskih poduzeća (u RPS-u razvrstana u
industrijsku djelatnost) koji su se bavili njegovom glavnom djelatnosti i/ili
nekom od sporednih industrijskih djelatnosti (kriterij djelatnosti) na području
jedne ili više županija (teritorijalno/administrativni kriterij), bez obzira na
to jesu li ti dijelovi pravno konstituirani ili nisu. Grupiranja dijelova
poduzeća odnosno izvještajne jedinice (pravne osobe) koji su obavljali jednu
ili više vrsta industrijskih djelatnosti na “lokalitet županije” naziva se
"industrijskom lokalnom jedinicom" tog industrijskog poduzeća odnosno
izvještajne jedinice (pravne osobe). Svako industrijsko poduzeće odnosno
izvještajna jedinica (pravna osoba), po ovom kriteriju, ima barem jednu
industrijsku lokalnu jedinicu i to samo u slučaju kada je jedan ili više
njegovih dijelova obavljalo industrijsku djelatnost na teritoriju samo jedne
županije ili ako nema dijelova (sve u sjedištu). U svim drugim slučajevima
formirane su mu dvije i više industrijske lokalne jedinice u Adresaru
IND-21/PRODCOM za 2003.

**Industrijske lokalne jedinice** **neindustrijskih poduzeća** grupirane su
na sličan način kao i industrijske. Grupirani su dijelovi neindustrijskih
poduzeća odnosno izvještajnih jedinica (pravnih osoba), koja u RPS-u nisu
razvrstana u industrijsku djelatnost, ako se jedan ili više njihovih dijelova
bavio s jednom ili više vrsta industrijskih djelatnosti (sporednim
djelatnostima s aspekta poduzeća) tijekom 2003. koje su rezultirale proizvodima
iz NIP-a 2003. Svi tako identificirani dijelovi neindustrijskog poduzeća
odnosno izvještajne jedinice (pravne osobe) koji su obavljali industrijsku
djelatnost, a fizički se nalaze na lokaciji jedne “županije” grupirani su u
jednu industrijsku lokalnu jedinicu prema kriteriju "lokaliteta" koji podrazumijeva lokalitet "županija"
(teritorijalno/administrativni kriterij). Ukoliko se industrijska proizvodnja
jednog ili više dijelova neindustrijskog poduzeća obavljala na teritoriju
(lokaciji) dvije ili više županija, u Adresaru IND-21/PRODCOM za 2003.
formirane su dvije ili više industrijskih lokalnih jedinica tj. za svaku
županiju po jednu.

**Neindustrijske djelatnosti ili pomoćne djelatnosti** (npr. nabava i
prodaja) dijelova industrijskih i neindustrijskih poduzeća odnosno izvještajne
jedinice (pravne osobe) te njihovi dijelovi koji su »fizički« izvan teritorija RH, nisu
predmet PRODCOM istraživanja za 2003.

Pojam ovako definiranih statističkih jedinica –
industrijskih lokalnih jedinica, koji se koristi za potrebe provedbe PRODCOM
istraživanja za 2003., u drugim kontekstima može imati drugačije značenje.
Usklađen je u najvećoj mjeri s definicijom lokalnih jedinica EU-a, manja
odstupanja postoje isključivo radi specifične nacionalne namjene ovog
istraživanja (regionalni pokazatelji o industrijskoj proizvodnji).

Statističke jedinice, industrijska poduzeća te industrijske lokalne
jedinice industrijskih i neindustrijskih poduzeća odnosno izvještajnih jedinica
(pravnih osoba) za koje se iskazuju podaci u ovom PRODCOM istraživanju za
2003., definirane su Adresarom IND-21/PRODCOM za 2003., koji neposredno izrađuje Statistika industrije i energije DZS-a.  Adresar
IIND-21/PRODCOM za 2003. dostavlja se svim sudionicima u provedbi
PRODCOM istraživanja za 2003. (vidi organizaciju provedbe).

##### Izvještajne jedinice PRODCOM istraživanja

Izvještajne jedinice PRODCOM
istraživanja su sva poduzeća odnosno pravne osobe koje su u RPS-u razvrstane u
industrijsku djelatnost tj. u podrazrede (industrijskih) područja C, D ili E po
NKD-u 2002. Izvještajne jedinice su i one pravne osobe koje nisu razvrstane u
industrijsku djelatnost, a imaju dijelove koje se bave industrijskom
djelatnosti bez obzira na to jesu li ti dijelovi pravno konstituirani ili nisu.
Izvještajne jedinice (pravne osobe) najčešće su trgovačka društva, a mogu biti
sve druge pravne osobe koje su tijekom izvještajne godine (2003.) bile aktivne
i bavile se industrijskom djelatnosti na teritoriju RH, a ušle su u obuhvat
ovog istraživanja. Identifikacijski podaci za izvještajne jedinice (pravne
osobe) uglavnom se podudaraju s identifikacijskim podacima trgovačkih društava.
Prema obuhvatu ovog istraživanja, izvještajnim se jedinicama smatraju samo **pravne osobe** dok se fizičke osobe kao
npr. obrtnici, ne smatraju izvještajnim jedinicama prema obuhvatu ovog
istraživanja.

Sve su izvještajne jedinice
utvrđene Adresarom IND-21/PRODCOM za 2003. Izvještajne jedinice (pravne osobe)
daju podatke pojedinačno za svaku industrijsku lokalnu jedinicu u svom sastavu
na glavnom obrascu IND-21/PRODCOM, a na pomoćnom obrascu IND-21/PRODCOM/POM ako
imaju više od dvije industrijske lokalne jedinice u svom sastavu prema Adresaru
IND-21/PRODCOM za 2003. Ako su obavljali još i djelatnost brodogradnje prema
opisu razreda 35.11 NKD-a 2002., onda
ispunjava su još i pomoćni obrazac za brodogradnju IND-21/PRODCOM/35.11.

##### Obuhvat PRODCOM istraživanja

Obuhvat statističkih jedinica odnosno
industrijskih lokalnih jedinica poduzeća tj. trgovačkih društava i drugih
pravnih osoba koje su se tijekom 2003. bavili industrijskom djelatnošću **nije potpun**. U PRODCOM istraživanju za
2003. obuhvaćaju se aktivna industrijska poduzeća (pravne osobe) kao i dijelovi
industrijskih i neindustrijskih poduzeća (pravnih osoba) koji su se tijekom
2003. bavili industrijskom djelatnošću **s
10 i više zaposlenih**, uz uvjet da taj obuhvat osigurava za svaki
pojedinačni razred INDUSTRIJE (od 10.10 do 41.00) iz NKD-a 2002., dovoljan
obuhvat statističkih jedinica tako da zajedno *učestvuju s najmanje 90% u bruto dodanoj vrijednosti* svakoga
pojedinačnog razreda INDUSTRIJE iz NKD-a 2002. Ukoliko uvjet nije zadovoljen,
za određene razrede INDUSTRIJE iz NKD-a 2002. proširuje se obuhvat i na
statističke jedinice s manje od 10 zaposlenih (posebno male industrije kao npr.
industrija kruha, tiskanje i drugo). Iznimno, u obuhvat istraživanja bez obzira
na kriterij, ulaze i statističke jedinice koje proizvode nove proizvode s
aspekta RH ili proizvode koji nisu novi ali se rijetko proizvode (iako s
aspekta količina i vrijednosti nisu značajni) s ciljem reflektiranja
raznovrsnosti nacionalne proizvodnje i poštivanja kriterija obuhvata PRODCOM
istraživanja prema propisima EU-a.

Obuhvat
statističkih jedinica određen je Adresarom IND-21/PRODCOM za 2003., koji utvrđuje Statistika industrije i energijeDZS-a. Ukoliko neki ured državne uprave u županiji – ured za statistiku eventualno smatra da je neka
statistička jedinica s gledišta županije važna, a nije uvrštena u Adresar
IND-21/PRODCOM za 2003., treba čim prije o toj statističkoj jedinici dostaviti
osnovne podatke DZS-u koji će utvrditi njenu važnost sa stanovišta obuhvata, te
je eventualno uključiti u Adresar IND-21/PRODCOM za 2003.

### *Periodika**i**izvje**š**tajno**razdoblje**PRODCOM**istra**ž**ivanja*

PRODCOM istraživanje za 2003. provodi se jednom godišnje.
Izvještajno razdoblje je godina dana, a podudara se s kalendarskom godinom – 2003.
tj. razdobljem od 1. siječnja 2003. do 31. prosinca 2003.

##### Metoda prikupljanja PRODCOM podataka

Za provedbu PRODCOM
istraživanja za 2003. koristi se izvještajna metoda. Izvještajne jedinice
popunjavaju odgovarajuće podatke na glavnom obrascu IND-21/PRODCOM, na pomoćnom
obrascu za lokalne jedinice IND-21/PRODCOM/POM u slučaju kada imaju više od
dvije industrijske lokalne jedinice, a ako obavljaju djelatnost brodogradnje
onda još popunjavaju podatke i na pomoćnom obrascu za brodogradnju
IND-21/PRODCOM/35.11.

Izvještajne
jedinice popunjavaju podatke o industrijskoj proizvodnji za sve svoje
industrijske lokalne jedinice iz Adresara IND-21/PRODCOM za 2003., na temelju
svojih knjigovodstvenih podloga, dok za dio podataka trebaju dati procjene.
Popunjen obrazac IND-21/PRODCOM, pomoćne obrasce za lokalne jedinice
IND-21/PRODCOM/POM i pomoćni obrazac za brodogradnju IND-21/PRODCOM/35.11,
izvještajne jedinice dostavljaju kompletirano nadležnom uredu državne uprave u
županiji – ured za statistiku u roku koji im ono odredi.

### *Nomenklatura**industrijskih**proizvoda* *–* *NIP* *2003.*

Za ispunjavanje tabele 1. obvezatno
treba koristiti NIP 2003. koja je sastavni dio ovih PRODCOM statističkih
standarda i nalazi se u dodatku 3. Izvještajne jedinice odnosno pravne osobe
dužne su za svaku industrijsku lokalnu jedinicu utvrđenu Adresarom
IND-21/PRODCOM za 2003. iskazati podatke po proizvodima i mjernim jedinicama iz
NIP-a 2003. o količinama: maksimalne i ostvarene proizvodnje; utrošenih
proizvoda za daljnju proizvodnju s aspekta izvještajne jedinice (a ne lokalnih
jedinica); vlastito proizvedenih proizvoda koji su na zalihama, a namijenjeni
su prodaji trećim osobama, kao i o količinama i vrijednostima prodaje (realizacije)
vlastitih proizvoda. NIP 2003. je izrađen na temelju *PRODCOM List 2003*[*15)*](#_ftn15)EU-a. *PRODCOM
List* je prva lista proizvoda EU-a, koja je usklađena na razini
proizvoda/roba s Kombiniranom nomenklaturom (CN-om)EU-a za statistiku vanjske trgovine. S obzirom da je NIP 2003.
izrađen na temelju *PRODCOM List 2003*, a Carinska tarifa RH za 2003.[16)](#_ftn16) na temelju CN-a 2003, osigurana je i povezanost između
NIP-a 2003 i Carinske tarife za 2003. na razini proizvoda/roba preko
korespondentnih tablica veza. Struktura šifre proizvoda NIP-a 2003. sastoji se
od **deset brojčanih oznaka**, a možemo
je prikazati na sljedeći način: **XX.
XX. XX. XX. YY.** Prvih osam brojčanih oznaka NIP-a 2003. identično je s *PRODCOM
List 2003* (oznake "XX**.**XX**.**XX**.**XX"),
a deveta i deseta brojčana oznaka ("YY") rezervirane su za detaljniju
nacionalnu razradu proizvoda *PRODCOM List 2003*. gdje god je bilo
potrebno kako bi se bolje reflektirala specifičnost i značaj nacionalne
proizvodnje.

U hijerarhijskoj
strukturi NIP-a 2003. prve četiri brojčane oznake (razine djelatnosti) preuzete
su iz NKD-a 2002., a prvih šest brojčanih oznaka (agregirane razine proizvoda)
preuzete su iz KPD-a 2002. Petu brojčanu oznaku NKD-a 2002., odnosno
podrazreda, nije bilo moguće ugraditi ni u jednu više raščlanjenu statističku
klasifikaciju ili nomenklaturu, jer se prilikom nacionalne raščlambe razreda
NACE-a Rev. 1.1 na temelju koje je izrađena NKD 2002., nije vodilo računa o
daljnjoj usporedivosti s KPD-om 2002. (posljedica je pristupa nacionalne
raščlambe na podrazrede iz prve verzije NKD-a).

Sustav **vizualnog označavanja** šifre NIP-a 2003.
iz prvog stupca pod nazivom "šifra proizvoda NIP-a 2003. u
publikacijama" je neznatno izmijenjen u odnosu na vizualno označavanje
NIP-a 2002., dok je u zadnjem stupcu pod nazivom "šifra proizvoda za upis
u IND-21/PRODCOM" ostao isti. Razlog promijene vizualnog označavanja NIP-a
2003. u publikacijama vezan je uz ukidanje slovnih oznaka A i B u izvornoj
šifri proizvoda iz PRODCOM Liste EU-a, koje su označavale dodatnu raščlambu
PRODCOM Liste proizvoda i njegovu neusporedivost CN-om (slovna oznaka
"B"). U dosadašnjoj strukturi šifre NIP-a, deveta brojčana oznaka
slijedila je A i B oznake PRODCOM Liste (šifrirano s 9 i 5), dok je u NIP-u
2003. taj princip izmijenjen, te se i deveta brojčana oznaka "Y" koristi
(kao i deseta) za daljnju nacionalnu raščlambu. Ovom promjenom vizualnog
označavanja šifara NIP-a 2003., dodatno se naglašava povezanost strukture NIP-a
2003. sa strukturom PRODCOM Liste 2003. čija je izvedenica, posebno još
dodavanjem točke između osme i devete brojčane oznake šifre NIP-a 2003. odnosno
na mjestu gdje počinje nacionalna detaljna raščlamba "YY". Tako npr.
oznaka "YY"="00" u šifri NIP-a (deveta i deseta brojčana
oznaka) označava da nacionalne raščlambe zapravo nema te da je šifra iz PRODCOM
Liste 2003 EU-a preuzeta nepromijenjeno u nacionalnu verziju NIP-a 2003. tj. da
nema dodatne nacionalne raščlambe.

Proizvodi iz
NIP-a 2003., na nacionalnoj su razini također usporedivi s Nomenklaturom za
mjesečni izvještaj industrije – NIPUM (verzija iz 1997.)[17](#_ftn17)) na razini
potkategorija KPD-a 2002. (tj. KPD-a 1996), a na razini pojedinačnih proizvoda
obiju nomenklatura preko korespondentnih tablica veza.

Za svaki
proizvod u NIP-u 2003. određene su **od
jedne do tri mjerne jedinice** na temelju kojih izvještajna jedinica odnosno
pravna osoba treba iskazati industrijsku proizvodnju svih svojih industrijskih
lokalnih jedinica iz Adresara IND-21/PRODCOM-a za 2003. Bilo je neophodno
utvrditi različite mjerne jedinice jer se podaci iz ovog PRODCOM istraživanja nacionalno
koriste u različite svrhe koje u određenim slučajevima zahtijevaju postojanje
različitih mjernih jedinica. **Prva** mjerna
jedinica koristi se za izračunavanje pondera industrijskih proizvoda za potrebe
obrade Mjesečnog izvještaja industrije (IND-1), **druga** mjerna jedinica je preuzeta je iz PRODCOM Liste 2003 EU-a ukoliko je različita od prve, iznimno je
uvedena i **treća** mjerna jedinica
ukoliko se s prvom i drugom mjernom jedinicom nije moglo zadovoljiti sve
zahtjeve iz međunarodne razmjene podataka (npr. Eurostat, UN/ECE, FAO, IEA i
dr.). U ovoj verziji NIP-a 2003. pažljivo su analizirane sve mjerne jedinice
koje su utvrđene u NIP-u 2003. kako bi se smanjio njihov broj u najvećoj
mogućoj mjeri s obzirom na različite namjene ovog istraživanja, kako bi se
izvještajnim jedinicama što više smanjio teret izvještavanja.

Usporedivost
proizvoda NIP-a 2003. s robama iz CT-a 2003. za svaki je proizvod/robu
osigurana i izborom mjernih jedinice na isti način kao i usporedivost proizvoda
PRODCOM Liste 2003 EU-a s robama iz CN-a. Razlika može postojati samo u onim
slučajevima kada i PRODCOM Lista 2003. odstupa od CN-a, kada se za određene
proizvode NIP-a 2003. traže veće mjerne jedinice od onih u CT-u ili u PRODCOM
Listi kao npr. umjesto “kg” u
CT-u ili PRODCOM Listi, u NIP-u se traži “tona”, jer za određene proizvode iz NIP-a proizvedene količine
koje su manje od “tone” nisu značajne za praćenje proizvodnje (npr. nekoliko
“kg mesa” može biti interesantno s aspekta carine, ali s aspekta proizvodne
statistike nije uopće važno).

Posebno
napominjemo svim izvještajnim jedinicama odnosno pravnim osobama, da se NIP do
verzije NIP-a 2002. redovito usklađivao s PRODCOM Listom EU-a svake dvije do
tri godine, a počevši od NIP-a 2002. koji je cjelovito usklađen s PRODCOM
Listom 2002 EU-a, DZS je donio odluku o usklađivanju NIP-a s PRODCOM Listom
EU-a svake godine, te zadovoljile višestruki ciljevi ovog istraživanja:
usklađivanje s PRODCOM Uredbom EU-a, koja propisuje godišnje usklađivanje svih
nacionalnih nomenklatura baziranih na PRODCOM Listi radi povezivanja s podacima
CN-a na detaljnoj razini proizvod/robama (osnovna svrha PRODCOM statistika),
kao i usklađivanje s CT-om s kojim je NIP povezan preko korespondentnih tablica
veza (od CT-a 2002. usklađen je s CN-om). S obzirom da DZS, već nekoliko godina
dostavlja podatke iz ovog istraživanja Eurostatu (Statističkom uredu EU-a), a
krajem 2003. su prvi puta RH godišnji rezultati PRODCOM istraživanja za 2001. i
2002. uključeni u službene podatke Eurostata i publicirani na CD-u zajedno s
rezultatima PRODCOM istraživanja država članica EU-a uključujući države
kandidate, interes je službene statistike RH da se što više uskladi sa
zahtjevima EU-a. U okviru ove strategije izrađena je i nova verzija NIP-a 2003.
prema PRODCOM Listi 2003 EU-a, a već sljedeće godine, za provedbu
IND-21/PRODCOM istraživanja za 2004. predviđena je ažurirana verzija koja će
stupiti će na snagu  izmjenama i
dopunama NIP-a 2003., u okviru politike revizije ovog istraživanja.

##### Organizacija provedbe PRODCOM istraživanja

U provođenju istraživanja sudjeluju Državni zavod za statistiku
Republike Hrvatske (DZS) i Uredi državne uprave u županijama – uredi
za statistiku.

**Državni zavod za statistiku** **(DZS)** izrađuje metodologiju, obrađuje
podatke za Republiku Hrvatsku i županije, te kontinuirano osigurava stručnu
pomoć područnoj statistici, sastavlja Adresar IND-21/PRODCOM za 2003., tiska i
distribuira obrasce i druge materijale potrebne za provedbu istraživanja
uredima državne uprave u županijama – uredima za statistiku, koncentrira
materijal, kontrolira potpunost podataka, unosi podatke na magnetni medij,
računski i logički kontrolira podatke, analizira prve rezultate, objavljuje i
diseminira rezultate PRODCOM istraživanja za 2003. Prema potrebi, DZS održava i
stručno obučavanje po pojedinim županijskim središtima i zajedno s područnim
statističarima neposredno obilazi izvještajne jedinice, a o važnijim
metodološkim poteškoćama razgovara izravno s izvještajnom jedinicom.

**Uredi državne uprave u županijama** **– uredi za statistiku** distribuiraju
kompletiran materijal izvještajnim jedinicama odnosno pravnim osobama za sve
utvrđene industrijske lokalne jedinice prema Adresaru IND-21/PRODCOM za 2003.
za koje su dužne popuniti podatke u tablici 1. glavnog obrasca IND-21/PRODCOM,
pomoćnog obrasca IND-21/PRODCOM/POM ukoliko imaju više od dvije industrijske
lokalne jedinice, te pomoćnog obrasca za brodogradnju IND-21/PRODCOM/35.11
ukoliko su obavljale i djelatnost brodogradnje, brinu se da u roku koji su
odredili dobiju ispunjene odgovarajuće IND-21/PRODCOM obrasce od izvještajnih
jedinica odnosno pravnih osoba, šifriraju identifikacijske podatke za
izvještajne jedinice odnosno njihove industrijske lokalne jedinice na
odgovarajućim IND-21/PRODCOM obrascima prema Adresaru IND-21/PRODCOM za 2003.
ukoliko to nije izvršila izvještajna jedinica odnosno pravna osoba koja je
dostavila podatke, kontroliraju potpunost i točnost podataka u tablicama
IND-21/PRODCOM obrazaca, brinu se da u roku kontroliran materijal dostave u
DZS, te da u tijeku logičko-računske i analitičke kontrole materijala u DZS-u,
i na zahtjev DZS-a, provjeravaju iskazane podatke u dostavljenim PRODCOM
obrascima izvještajnih jedinica s njihovog područja.

##### Obrada, analiza i rezultati  PRODCOM istraživanja

Svi rezultati iz PRODCOM istraživanja za
2003. obrađuju se na razini pojedinačnih proizvoda iz NIP-a 2003., a vrijednost
prodaje proizvoda iz NIP-a 2003. i agregirano do razine razreda NKD-a 2002. za
Republiku Hrvatsku, te izabrani pokazatelji i za županije.

Detaljna obrada
PRODCOM istraživanja o industrijskoj proizvodnji za 2003. bit će publicirana u Statističkom izvješću pod nazivom **Industrijski proizvodi u 2003. Godišnji
PRODCOM rezultati.** Izabrani
podaci ovog istraživanja objavit će se i u Statističkom ljetopisu DZS-a i
eventualno u nekim posebnim publikacijama.

Osim navedenih
izdanja DZS-a, prve rezultate PRODCOM istraživanja za 2003. za RH objavit će
Eurostat na CD-u u okviru serije publikacija EUROPROMS – Europske proizvodne i tržišne statistike (European production
and market statistics), zajedno s podacima
država članica EU-a i državama kandidatima za članstvo u EU, a uz koje su
pridruženi i PRODCOM podaci RH (za 2001. i 2002. već su objavljeni) jer
zadovoljavaju sve kriterije Eurostata odnosno Statističkog ureda EU-a u pogledu
harmoniziranosti, standardiziranosti i rokova diseminacije. Isto će tako i
nacionalni PRODCOM rezultati za 2003. biti pohranjeni na Eurostatove baze
podataka: bazu COMEXT zajedno s podacima vanjske trgovine te na posebnu PRODCOM
bazu podataka NEW CRONOS/PRODCOM. Dostupnost EU-ovim harmoniziranim bazama
podataka i informacije o proizvodnji RH svim stranim i domaćim korisnicima kao
i zadovoljavanje kriterija Eurostata vezanim za PRODCOM statistike, osnovni je
cilj provedbe PRODCOM istraživanja i njegove harmonizacije s EU-om.

#### III. UPUTE ZA ISPUNJAVANJE OBRASCA IND-21/PRODCOM I IND-21/PRODCOM/POM

**A.  OPĆE UPUTE**

**Tko
je dužan dostaviti podatke, kako i do kada.** Podatke za PRODCOM istraživanjeo industrijskoj proizvodnji za 2003.dužne su dostaviti sve izvještajne
jedinice odnosno sva trgovačka društva i druge pravne osobe koje su utvrđene
Adresarom IND-21/PRODCOM za 2003. Izvještajne jedinice odnosno pravne osobe
popunjavaju podatke na klasičnim obrascima za PRODCOM istraživanje za 2003. i
uobičajeno ih dostavljaju poštom nadležnom uredu državne uprave u županiji – uredu za
statistiku sa svog područja u roku koji im je od nje
određen. Nadležni uredi državne uprave u županiji – uredi za statistiku dostavljaju iste u DZS prema utvrđenoj proceduri i
obvezama (vidi: organizacija provedbe PRODCOM istraživanja) u tijeku 2004. u
okviru rokova koje im je utvrdio DZS. Izvještajne jedinice odnosno pravne osobe
popunjavaju podatke za sve industrijske lokalne jedinice koje su im utvrđene
Adresarom IND-21/PRODCOM za 2003. na temelju svojih knjigovodstvenih
evidencija, a iznimno ukoliko ne raspolažu evidencijama dužne su ih dostaviti
na temelju procjene svojih stručnjaka.

**Vrste obrazaca PRODCOM istraživanja za 2003.** Za dostavljanje
PRODCOM podataka za 2003. DZS je izradio sljedeće **tri vrsteobrazaca**:
glavni obrazac IND-21/PRODCOM i još dva pomoćna obrasca IND-21/PRODCOM/POM i
IND-21/PRODCOM/35.11. Pomoćni obrazac IND-21/PRODCOM/POM je namijenjen onim
izvještajnim jedinicama koje imaju više od dvije industrijske lokalne jedinice
prema Adresaru IND-21/PRODCOM za 2003., a pomoćni obrazac IND-21/PRODCOM/35.11
je zapravo dopunski obrazac za brodogradnju odnosno za izvještajne jedinice
koje su se bavile djelatnošću brodogradnje (razred 35.11 prema NKD-u 2002.) te
uz glavni obrazac IND-21/PRODCOM (i eventualno IND-21/PRODCOM/POM) trebaju
popuniti i obrazac IND-21/PRODCOM/35.11. Upute za popunjavanje pomoćnog obrasca
za brodogradnju IND-21/PRODCOM/35.11 nalaze se u IV. dijelu ovih statističkih
standarda kao i na poleđini obrasca IND-21/PRODCOM/35.11.

DZS će, ukoliko
budu raspoloživi resursi, pripremiti i elektronske obrasce IND-21/PRODCOM o
čemu će naknadno obavijestiti sve sudionike provedbe PRODCOM istraživanja za
2003.

**Način i redoslijed upisivanja podataka.** Sve podatke u
PRODCOM istraživanju za 2003. daju izvještajne jedinice odnosno pravne osobe na
razini industrijskih lokalnih jedinica utvrđenih Adresarom IND-21/PRODCOM za
2003., a ne na razini poduzeća odnosno izvještajne jedinice (pravne osobe).
Iznimno, u slučajevima kada neka izvještajna jedinica odnosno pravna osoba ima
utvrđenu samo jednu industrijsku lokalnu jedinicu koja se je bavila
industrijskom proizvodnjom podaci se prikazuju "de facto" na razini
izvještajne jedinice odnosno pravne osobe za industrijsku djelatnost koju je
obavljala tijekom 2003. (djelatnosti odjeljaka 10 do 41 prema NKD-u 2002.), jer
neindustrijske lokalne jedinice industrijskih i neindustrijskih poduzeća
odnosno izvještajnih jedinica (pravnih osoba) nisu predmet PRODCOM istraživanja
za 2003.

**Redoslijed upisivanja podataka.** Podaci se
najprije upisuju u glavni obrazac IND-21/PRODCOM tako da se prvo popune
identifikacijski podaci o izvještajnoj jedinici odnosno pravnoj osobi, a
zatim se prelazi na popunjavanje podataka u tablici 1. posebno za svaku
industrijsku lokalnu jedinicu poduzeća odnosno izvještajne jedinice (pravne
osobe) koja je navedena u Adresaru IND-21/PRODCOM za 2003. i to prvo na glavnom
obrascu IND-21/PRODCOM, gdje izvještajna jedinica odnosno pravna osoba može
upisati podatke za dvije industrijske lokalne jedinice, a zatim na pomoćni
obrazac IND-21/PRODCOM/POM ako ima više od dvije industrijske lokalne jedinice
utvrđene Adresarom IND-21/PRODCOM za 2003., jer se za svaku industrijsku
lokalnu jedinicu treba ispuniti posebna tablica 1. Svaki pomoćni obrazac
IND-21/PRODCOM/POM obostrano je tiskan te se mogu upisati podaci za još dvije
industrijske lokalne jedinice. Tablica 1. pomoćnog obrasca IND-21/PRODCOM/POM
sadržajno je identična s tablicom 1. glavnog obrasca IND-21/PRODCOM.

Prije
popunjavanja tablice 1. glavnog i pomoćnih obrazaca izvještajna jedinica
odnosno pravna osoba obavezno treba prvo popuniti identifikacijska obilježja za
industrijsku lokalnu jedinicu pod 2) Podaci za statističku jedinicu za koju se
popunjava tablica 1. prema Adresaru IND-21/PRODCOM za 2003. za koju se iskazuju
podaci (barem tekstualno). Na pomoćnom obrascu IND-21/PRODCOM/POM, osim
podataka pod 2) treba upisati i podatke pod 1) NAZIV IZVJEŠTAJNE JEDINICE prema
skraćenom nazivu iz glavnog obrasca IND-21/PRODCOM navedenom pod 1) a) IME
(tvrtka), radi identifikacije izvještajne jedinice (pravna osoba) koja je
popunila podatke, u slučaju nepredviđenog odvajanja od glavnog obrasca
IND-21/PRODCOM pri rukovanju, slanju i slično. *Nadležan* *ured državne uprave u
županiji – ured za statistiku dužan je* u slučaju
nepopunjavanja identifikacijskih obilježja pod 1) ili pod 2) od strane
izvještajne jedinice odnosno pravne osobe *popuniti tražene identifikacijske
podatke* umjesto izvještajne jedinice odnosno pravne osobe prije
dostavljanja kompletnog materijala sa svog područja u DZS.

Pomoćni obrazac
IND-21/PRODCOM/POM distribuira se kao umetak glavnom obrascu IND-21/PRODCOM
koji se, kompletiran i popunjen za sve industrijske lokalne jedinice za koje je
izvještajna jedinica odnosno pravna osoba dužna popuniti podatke, šalje
nadležnom uredu
državne uprave u županiji – uredu za statistiku sa svog područja. *Podatke u tablici 1. uvijek treba popunjavati
sljedećim redoslijedom:* za prve dvije industrijske lokalne jedinice podaci
se popunjavaju na glavnom obrascu IND-21/PRODCOM, a za sve ostale industrijske
lokalne jedinice treba popuniti onoliko tablica 1. (tj. stranica) pomoćnih
obrazaca IND-21/PRODCOM/POM koliko je potrebno da se popune podaci za sve
industrijske lokalne jedinice neke izvještajne jedinice odnosno pravne osobe
navedene u Adresaru IND-21/PRODCOM za 2003.

**Način distribucije i prikupljanja podataka** od izvještajnih
jedinica odnosno pravnih osoba u jednom svesku za sve pojedinačne industrijske lokalne
jedinice, organiziran je zbog racionalizacije i smanjenja poštanskih troškova
provedbe PRODCOM istraživanja za 2003., pojednostavljenja unosa podataka
(identifikacija izvještajne jedinice odnosno pravne osobe unosi se samo
jedanput), a istovremeno se i smanjuje pojava dupliciteta ili ne obuhvaćanja
ukupne industrijske proizvodnje izvještajne jedinice odnosno pravne osobe u
izvještajnoj godini – 2003. (zbroj industrijske proizvodnje svih
industrijskih lokalnih jedinica jedne izvještajne jedinice odnosno pravne osobe
u 2003. = ukupna industrijska proizvodnja izvještajne jedinice odnosno pravne
osobe u 2003.).

Osim obrazaca IND-21/PRODCOM, IND-21/PRODCOM/POM i IND-21/PRODCOM/35.11 (dodatku 1.
ovih statističkih standarda) na kojima izvještajne jedinice odnosno pravne
osobe daju podatke o industrijskoj proizvodnji za sve industrijske lokalne
jedinice utvrđene Adresarom IND-21/PRODCOM za 2003., *za iskazivanje podataka
u tablici 1. treba koristiti* sve opće, posebne, detaljne i dopunske
upute iz III. dijela ovih statističkih standarda uključujući njihove dodatke:
Listu naziva i brojčanog označavanja županija (lokaliteta) u IND-21/PRODCOM
istraživanju za 2003. (dodatak 2.) i posebno nomenklaturu NIP 2003.  (dodatak 3.) jer se svi podaci u tablici 1.
prikazuju na razini pojedinačnih proizvoda definiranih NIP-om 2003.

##### B. IDENTIFIKACIJSKI PODACI NA OBRASCIMA IND-21/PRODCOM I IND-21/PRODCOM/POM

##### Upute za popunjavanje identifikacijskih podataka glavnog obrasca IND-21/PRODCOM i pomoćnog obrasca IND-21/PRODCOM/POM za industrijske lokalne jedinice pojasnit ćemo zajedno, a upute za pomoćni obrazac za brodogradnju IND-21/PRODCOM/35.11 dajemo u IV. dijelu ovih statističkih standarda zajedno s uputama za njegovo popunjavanje.

Izvještajna
jedinica odnosno pravna osoba upisuje na glavni obrazac IND-21/PRODCOM i
pomoćni obrazac IND-21/PRODCOM/POM sve tražene identifikacijske podatke iz službenih evidencija, a
neke iz statističkih evidencija odnosno iz Adresara IND-21/PRODCOM za 2003.
Informacije o identifikacijskim podacima iz statističkih
evidencija odnosno iz Adresara IND-21/PRODCOM za 2003. izvještajnoj jediniciodnosno
pravnoj osobi daje nadležan ured državne uprave u županiji – ured za
statistiku. Ako neki identifikacijski podatak ne
upiše izvještajna jedinica odnosno pravna osoba,
bez obzira na razloge, *dužan je upisati nadležan ured državne uprave u
županiji – ured* za statistiku iz Adresara IND-21/PRODCOM za 2003., prije
dostavljanja materijala sa svog područja u DZS.

##### Glavni obrazac IND-21/PRODCOM

##### Glavni obrazac IND-21/PRODCOM sadrži dvije vrste identifikacijskih podataka, uključujući i redni broj iz Adresara: pod 1) *Podaci o izvještajnoj jedinici (pravnoj osobi)* koja podnosi izvještaj i koji se popunjavaju prema službenim (administrativnim) evidencijama samo jedanput u zaglavlju glavnog obrasca (prva/naslovna stranica) i pod 2) *Podaci za statističku jedinicu za koju se popunjava tablica 1.* upisuju se u zaglavlje svake popunjenu tablice 1. prema statističkim evidencijama tj. prema Adresaru IND-21/PRODCOM za 2003. Zadnja stranica glavnog obrasca IND-21/PRODCOM sadrži samo kratke tehničke upute, prostor za eventualne komentare i kao i prostor za upis podataka o osobi koja je popunila podatke u ime izvještajne jedinice odnosno pravne osobe i koje odgovaraju za njihovu točnost.

**Redni broj iz Adresara.** Redni broj (šesteroznamenkasta brojčana oznaka)
svake izvještajne jedinice odnosno pravne osobe je utvrdio DZS
(šesteroznamenkasta brojčana oznaka), a nalazi se u Adresaru IND-21/PRODCOM za
2003. iz kojeg ga treba prepisati izvještajna jedinica prema informaciji
nadležnog ureda državne uprave u županiji – ureda za statistiku.

**1) PODACI O IZVJEŠTAJNOJ JEDINICI**(PRAVNOJ OSOBI)

**a)
IME** (tvrtka). Upisuje se skraćeni naziv izvještajne jedinice odnosno
trgovačkog društva ili druge pravne osobe, kako je upisan u Registar poslovnih
subjekata (RPS) u DZS-u.

**b) MATIČNI BROJ** **IZ
REGISTRA POSLOVNIH SUBJEKATA.** Upisuje se matični broj (MB) izvještajne
jedinice odnosno trgovačkog društva ili druge pravne osobe (osmeroznamenkasta
brojčana oznaka) iz Obavijesti o razvrstavanju poslovnih subjekata prema NKD-u
2002. DZS-a ili prema Adresaru IND-21/PRODCOM za 2003. u kojem su preuzeti
MB-ovi svih izvještajnih jedinica odnosno pravnih osoba iz RPS-a sa stanjem na
dan 31. prosinca 2003. odnosno MB-i koji su vrijedili u izvještajno razdoblju
od 1. siječnja 2003. do 31. prosinca 2003. ako je tijekom 2003. došlo do
prestanka proizvodnje ili stečaja.

**c) SJEDIŠTE** (tvrtka): županija, grad/općina,
naselje, ulica i broj, telefon. Upisuju se adresni podaci izvještajne jedinice
odnosno pravne osobe, njena lokacija (županija) i telefon.

**d) DJELATNOST** (podrazred). Upisuje se
peteroznamenkasta brojčana oznaka podrazreda djelatnosti prema NKD-u 2002.
(»Narodne novine«, br. 13/03.) u koju je registrirana izvještajna jedinica
odnosno pravna osoba prema Obavijesti o razvrstavanju poslovnih subjekata prema
NKD-u 2002., bez obzira je li djelatnost izvještajne jedinice odnosno pravne
osobe industrijska ili neindustrijska. Brojčanu oznaku glavne (pretežne)
djelatnosti u koju je registrirana izvještajna jedinica odnosno pravna osoba
može prepisati i iz Adresara IND-21/PRODCOM za 2003. u koji su preuzeti svi
potrebni podaci iz RPS-a na isti način kao i za MB.

Sva **ostala identifikacijska obilježja**
izvještajnih jedinica odnosno pravnih osoba DZS preuzima iz RPS-a, npr. vrstu
trgovačkog društva, vrstu kapitala, porijeklo kapitala, itd.,  te se ovom PRODCOM istraživanju za 2003.,
traži minimum identifikacijskih podataka za izvještajne jedinice odnosno pravne
osobe koje su neophodne za njihovo jednoznačno određivanje.

**2) PODACI ZA STATISTIČKU JEDINICU ZA KOJU SE POPUNJAVA
TABLICA 1.** Upisuju se u zaglavlju tablice 1. identifikacijski podaci za
industrijsku lokalnu jedinice za koju izvještajna jedinica odnosno pravna osoba
iskazuje podatke u tablici 1.

**a) ŽUPANIJA** (naziv). Upisuje se naziv i redni broj
županije na kojoj je fizički smještena statistička jedinica odnosno
industrijska lokalna jedinica za koju se popunjavaju podaci u tablici 1., a
sastoji se od dvoznamenkaste brojčane oznake županija i Grada Zagreba (brojčane
oznake od 01 do 21), a brojčanu oznaku »30« treba upisati za sve statističke jedinice neke izvještajne
jedinice odnosno pravne osobe koje su fizički smještene na području koje je
zakonski utvrđeno kao Slobodna zona RH, jer teritorijalno čine posebnu
jedinicu prema kriterijima EU-a i ne smiju se pridružiti niti jednoj
administrativnoj teritorijalnoj jedinici. Lista naziva i brojčanog označavanja
županija (lokaliteta)[18)](#_ftn18) u
PRODCOM istraživanju za 2003. nalazi se u dodatku 2.
ovih statističkih standarda i njihov je integralni dio.

**b) INDUSTRIJSKA LOKALNA JEDINICA** (naziv). Upisuje
se naziv industrijske lokalne jedinice iz službenih evidencija, a kada službeni
naziv nije utvrđen treba upisati interni naziv iz Adresara IND-21/PRODCOM za 2003. (npr. pogon, tvornica i
slično). Informaciju o internom nazivu industrijskih
lokalnih jedinica izvještajnoj jediniciodnosno pravnoj osobi daje nadležan
ured državne uprave u županiji – ured za statistiku.

**RB iz Adresara.** Upisuje se redni broj (RB) industrijske lokalne jedinice iz Adresara
IND-21/PRODCOM za 2003. RB sadrži troznamenkastu brojčanu oznaku koju je
utvrdio je DZS, a informaciju o RB-u izvještajnoj jediniciodnosno pravnoj osobi daje
nadležan ured državne uprave u županiji – ured za statistiku.

**Pomoćni
obrazac IND-21/PRODCOM/POM**

Pomoćni obrazac za statističke jedinice
IND-21/PRODCOM/POM tiskan je obostrano, a u zaglavlju svake obrnute tablice 1.
sadrži **identifikacijske podatke za
statističke jedinice** **– industrijske
lokalne jedinice** za koje izvještajna jedinica odnosno pravna osoba
popunjava podatke u tablici 1.  Pomoćni
obrazac IND-21/PRODCOM/POM koriste samo one izvještajne jedinice odnosno pravne
osobe koje imaju više od dvije industrijske lokalne jedinice utvrđene Adresarom
IND-21/PRODCOM za 2003. Na jedan pomoćni obrazac IND-21/PRODCOM/POM moguće je
upisati podatke za dvije industrijske lokalne jedinice, a izvještajne jedinice
odnosno pravne osobe dužne su koristiti onoliko pomoćnih obrazaca koliko im
treba da popune podatke za sve industrijske lokalne jedinice u svom
sastavu.

Svaki pomoćni obrazac u
zaglavlju tablice 1. sadrži sljedeće identifikacijske podatke: 1) NAZIV IZVJEŠTAJNE JEDINICE i 2) PODATKE ZA STATISTIČKU
JEDINICU ZA KOJU SE POPUNJAVA TABLICA 1.

**1)** **NAZIV IZVJEŠTAJNE JEDINICE.** Upisuje seskraćeni
naziv iz zaglavlja glavnog obrasca IND-21/PRODCOM naveden pod 1) a) IME
(tvrtka). Radi identifikacije podataka za
industrijske lokalne jedinice, u slučaju nepredviđenog
odvajanja pomoćnog obrasca IND-21/PRODCOM/POM od
glavnog obrasca IND-21/PRODCOM pri rukovanju, slanju i slično od velike je
važnosti da izvještajna jedinica (pravna osoba) upiše  ovdje svojskraćeni naziv, a ako to ne učini, dužna ga je upisati
nadležna statistička služba u županiji.

**2) PODACI ZA STATISTIČKU JEDINICU ZA KOJU SE POPUNJAVA
TABLICA 1.** Upisuju se u zaglavlju tablice 1. identifikacijski podaci za
industrijsku lokalnu jedinicu za koju izvještajna jedinica odnosno pravna osoba
iskazuje podatke u tablici 1. na isti način kao u zaglavlju tablice 1. glavnog
obrasca IND-21/PRODCOM.

**a) ŽUPANIJA** (naziv). Upisuje se naziv i redni broj
županije na kojoj je fizički smještena statistička jedinica odnosno
industrijska lokalna jedinica za koju se popunjavaju podaci u tablici 1., a
sastoji se od dvoznamenkaste brojčane oznake Županije i Grad Zagreb (brojčane
oznake od 01 do 21), a brojčanu oznaku »30« treba upisati za sve statističke jedinice neke izvještajne
jedinice odnosno pravne osobe koje su fizički smještene na području koje je
zakonski utvrđeno kao Slobodna zona RH. Lista naziva i brojčanog
označavanja županija (lokaliteta) u PRODCOM istraživanju za 2003. nalazi se u dodatku 2. ovih statističkih standarda i njihov
je integralni dio.

**b) INDUSTRIJSKA LOKALNA JEDINICA** (naziv). Upisuje
naziv industrijske lokalne jedinice iz službenih evidencija, a kada službeni
naziv nije utvrđen treba upisati interni naziv iz Adresara IND-21/PRODCOM za 2003. (npr. pogon, tvornica i
slično). Informaciju o internom nazivu industrijskih
lokalnih jedinica izvještajnoj jediniciodnosno pravnoj osobi daje nadležan
ured državne uprave u županiji – ured za statistiku.

**RB iz Adresara.** Upisuje se redni broj (RB) industrijske lokalne jedinice iz Adresara
IND-21/PRODCOM za 2003. RB sadrži troznamenkastu brojčanu oznaku koju je
utvrdio DZS, a informaciju o RB-u izvještajnoj jediniciodnosno pravnoj osobi daje
nadležan ured državne uprave u županiji – ured za statistiku.

**C.  UPUTE ZA POPUNJAVANJE TABLICE 1. U
IND-21/PRODCOM I IND-21/PRODCOM/POM**

Obrazac
IND-21/PRODCOM isto kao pomoćni obrazac IND-21/PRODCOM/POM sadrži samo jednu
tablicu:

**TABLICA 1. MOGUĆA I OSTVARENA PROIZVODNJA, ZALIHE I PRODAJA
(REALIZACIJA) PROIZVODA U 2003.**

Tablicu 1. izvještajna jedinica odnosno
pravna osoba popunjava posebno za svaku statističku jedinicu – industrijsku
lokalnu jedinicu utvrđenu Adresarom IND-21/ PRODCOM, na glavnom obrascu
IND-21/PRODCOM (za prve dvije industrijske lokalne jedinice) i na pomoćnom
obrascu IND-21/PRODCOM/POM kada ima više od dvije industrijske lokalne
jedinice. Podaci o industrijskoj proizvodnji popunjavaju se na razini
pojedinačnih proizvoda (i usluga) definiranih **Nomenklaturom industrijskih proizvoda****–NIP-om
2003.** (iz dodatka 3.) i prema uputama o iskazivanju podataka o industrijskoj
proizvodnji u tablici 1. u okviru provedbe PRODCOM istraživanja za 2003.

OPĆE UPUTE ZA ISKAZIVANJE PODATAKA O PROIZVODNJI U TABLICI
1.

Za svaku izvještajnu jedinicu odnosno
pravnu osobu koja se bavila industrijskom proizvodnjom i uvrštena je u Adresar
IND-21/PRODCOM za 2003. utvrđena je jedna ili više industrijskih lokalnih
jedinica za koju se u tablici 1. iskazuje ukupna industrijska proizvodnja
izvještajne jedinice odnosno pravne osobe za 2003. Svi podaci o industrijskoj
proizvodnji u PRODCOM istraživanju za 2003. iskazuju se na razini pojedinačnih
proizvoda iz NIP-a 2003. Izvještajne jedinice odnosno pravne osobe koje su
dužne popuniti obrazac IND-21/PRODCOM i IND-21/PRODCOM/POM prije popunjavanja
podataka trebaju dobro proučiti sve proizvode u NIP*-*u 2003*.* i u njemu naći
sve proizvode koje su proizvodili 2003. Iskazivanje podataka o sveukupnoj
industrijskoj proizvodnji izvještajnih jedinica odnosno pravnih osoba po NIP-u
2003. je obvezatno. Izvještajne jedinice odnosno pravne osobe dužne su iskazati
sve pojedinačne proizvode iz NIP-a 2003. koje su proizvele 2003., bez obzira na
to jesu li oni rezultat njihove glavne ili sporedne industrijske djelatnosti te
sve svoje prateće proizvode (nusproizvode) koji su navedeni u nekoj od šifra
NIP-a 2003. (npr. otpaci, ostaci i slično).

S obzirom na to
da je NIP 2003. izrađen kao hijerarhijska klasifikacija svih industrijskih
proizvoda, vrlo rijetko se može dogoditi da izvještajna jedinica odnosno pravna
osoba ne može iskazati svoju proizvodnju prema detaljnim proizvodima iz NIP-a
2003. Ako se pojavi takav problem, izvještajna jedinica odnosno pravna osoba
treba potražiti stručnu pomoć nadležnom uredu državne uprave u županiji – uredu za
statistiku (koji je izvještajnoj jedinici poslalo
obrazac) prije proizvoljnog upisivanja podataka prema NIP-u 2003. Ako se u
razumnom roku od nadležnog ureda državne uprave u županiji – ureda za
statistiku ne dobije odgovor ili ako se šifra
proizvoda ne može naći, podaci se mogu iznimno iskazati pod šifrom 0000000001 – Vrijednost dobara nespomenutih u NIP-u 2003. ili šifrom
0000000002 – Vrijednost usluga nespomenutih u
NIP-u 2003. (obje se iskazuju samo u tisućama kuna), a koje su već upisane u
dva pretposljednja reda tablice 1. Navedene vrijednosti dobara odnosno usluga
nespomenutih u NIP-u 2003. odnose se isključivo na dobra odnosno usluge koje su
rezultat obavljanja industrijskih djelatnosti izvještajne jedinice odnosno
pravne osobe.

POSEBNE UPUTE ZA ISKAZIVANJE PODATAKA O PROIZVODNJI U
TABLICI 1.

U PRODCOM istraživanju za 2003. koriste
se različiti koncepti proizvodnje za čije iskazivanje vrijede posebna pravila
(šifriranje, vrednovanje i slično).
Terminologija i definicije koje u nastavku navodimo, u cijelosti su
preuzete iz definicija PRODCOM istraživanja EU-a, stoga se uz hrvatski naziv
vrsta proizvodnje koje su predmet ovog istraživanja, navodi i njen izvorni
engleski naziv, kako bi se izbjeglo poistovjećivanje sa sličnim ili istim
pojmovima koji u drugom kontekstu ne moraju imati isto značenje. Prije
popunjavanja tablice 1. na razini industrijskih lokalnih jedinica izvještajna
jedinica odnosno pravna osoba treba ih dobro proučiti (zajedno s općim i
detaljnim uputama) kako bi se izbjeglo pogrešno iskazivanje podataka o
proizvodnji u PRODCOM istraživanju za 2003.

**Proizvodnja
odnosno prerada na temelju ugovora** *(Contract
processing)*

Proizvodnja odnosno prerada na temelju
ugovora postoji kada industrijska lokalna jedinica u sastavu neke izvještajne
jedinica odnosno pravne osobe na temelju ugovora s naručiteljem proizvodi
odnosno prerađuje određene proizvode iz NIP-a 2003. uz korištenje sirovina (bez
naplate/kupnje) kojima je vlasnik naručitelj. Za ovu vrstu proizvodnje koristi
se pojam proizvodnja odnosno prerada na temelju ugovora. **Industrijska lokalna jedinica –** **proizvođač** tj. ona koja je proizvela proizvode iz NIP-a 2003. na
temelju ugovora s naručiteljem uvijek iskazuje ostvarenu proizvodnju
(stupac g) industrijskih proizvoda na isti način kao svoju redovitu (ostvarena)
proizvodnju i iskazuje i sve podatke u ostalim stupcima tablice 1. gdje ima
pojave. U **stupac c** (za vrstu
proizvodnje) obvezno treba upisati **šifru
1,** a u stupcu k za vrijednost prodaje (realizacije) proizvedenih proizvoda
na temelju ugovora, treba iskazati samo vrijednost naknade u tisućama kuna,
koju je na temelju ugovora s naručiteljem dobila tj. naplatila industrijska
lokalna jedinica – proizvođač odnosno izvještajna jedinica (pravna osoba) u
čijem je sastavu.

**Naručitelj (ugovorene) proizvodnje** **odnosno prerade** (vlasnik proizvoda odnosno
pravna osoba pod čijim se zaštitnim znakom proizvod prodao na tržištu ili je
namijenjen prodaji) treba iskazati podatke pod istom šifrom proizvoda iz NIP-a
2003. kao i industrijska lokalna jedinica – proizvođač koja je »*de facto*«
proizvela proizvod za naručitelja. Naručitelj **u stupac c** obvezno treba upisati **šifru 2** (za vrstu proizvodnje), a iskazuje podatke o količinama
prodanih proizvoda (stupac j) i ukupnu vrijednost prodaje (realizacije) u
tisućama kuna (stupac k) koja je ostvarena prodajom proizvoda na tržištu
(fakturiranu vrijednost). Podatke u svim ostalim stupcima (od f do h)
naručitelj proizvodnje odnosno prerade na temelju ugovora ne iskazuje u ovom
istraživanju. Naručitelj koji nije rezident RH već neke druge države EU-a ili
svijeta nije predmet PRODCOM istraživanja za 2003.

Posebno
napominjemo svim izvještajnim jedinicama odnosno pravnim osobama koje su dužne
popuniti podatke za potrebe PRODCOM istraživanja za 2003., da u PRODCOM
istraživanju za 2002. (i svim prethodnim) naručitelj nije bio predmet
promatranja. Međutim, s ciljem da se obuhvati ukupna vrijednost prodane
(realizirane) proizvodnje svih rezidenta RH zbog bilanciranja PRODCOM podataka
s podacima o izvoz/uvozu statistike vanjske trgovine, a da se pri tom izbjegne
duplicitet ili neiskazivanje podataka o ukupnoj vrijednosti prodaje proizvoda
(posebno kada su proizvođač i naručitelj iz različitih država) ovo rješenje je
preporuka EU-a.

Za iskazivanje
podataka o proizvodnji odnosno preradi na temelju ugovora primjenjuje se
pravilo *da naručitelj i industrijska lokalna jedinica koja je proizvođač
odnosno prerađivač ne mogu pripadati istoj izvještajnoj jedinici odnosno
pravnoj osobi,* jer proizvodnja odnosno prerada na temelju ugovora između
dvije (industrijske) lokalne jedinice koje pripadaju istoj izvještajnoj
jedinici odnosno pravnoj osobi nije moguće prema definicijama ovih PRODCOM
statističkih standarda.

**Industrijske
usluge** *(Industrial services)*

Koncept proizvodnje PRODCOM istraživanja
za 2003. pokriva i industrijske usluge. Pod pojmom *industrijske usluge*
smatraju se **usluge dorade, popravaka i
održavanja te sastavljanja** (montaža odnosno instaliranja) koje je izvršila
izvještajna jedinica (pravna osoba) odnosno njena industrijska lokalna
jedinica, a za koju je izdana posebna faktura. U pravilu, industrijske usluge
se iskazuju po svakoj pojedinačnoj vrsti izvršene usluge iz NIP-a 2003. i to u
fizičkim mjernim jedinicama – *efektivnim satima* odnosno tisućama
efektivnih sati, osim dorade tekstila (odjeljak 17 iz NKD-a 2002.), a
vrijednost industrijskih usluga iskazuje se u tisućama kuna. Pravila
iskazivanja podataka za određenu vrstu industrijske usluge koje se obuhvaćaju u
ovom istraživanju navodimo u nastavku.

**Dorada** *(Treatment)*

Proces dorade ne uključuje promjenu
oblika određenog proizvoda iz NIP-a 2003. (za razliku od prerade) odnosno ne
prouzrokuje njegovu transformaciju u drugi proizvod iz NIP-a 2003. (npr.
bojenje, bijeljenje, dovršavanje i tiskanje tekstila, pozlaćivanje, gradiranje,
lakiranje i slično).

Dorada se u
PRODCOM istraživanju za 2003. ne iskazuje ukoliko se radi o dorađivanju
vlastitih proizvoda, osim dorade tekstila (odjeljak 17 iz NKD-a 2002.), gdje se
dorada iskazuje isto kao i vlastita proizvodnja, dok doradu na temelju ugovora
treba iskazati isto kao i proizvodnju odnosno preradu na temelju ugovora.
Ostalu doradu na temelju ugovora (osim dorade tekstila) treba iskazati prema
NIP-u 2003. u efektivnim satima (tisućama efektivnih sati), a za vrijednost
dorade treba obračunati samo vrijednost izvršene usluge odnosno naknade za
doradu koju industrijskoj lokalnoj jedinici daje (plaća) naručitelj.

Pravila za
iskazivanje podataka prema vrsti dorade i subjektima uključenim u dorađivanje
su sljedeća:

if !supportListsü
endif**dorada/rafiniranje u kući** *(in-plant
refining)* jest dorađivanje vlastitih proizvoda industrijske lokalne
jedinice. Smatra se dijelom njezine proizvodne djelatnosti (i ne zahtijeva
poseban registarski broj), čak i u slučajevima kada se dorada/rafiniranje u
kući obavljalo u drugoj industrijskoj lokalnoj jedinici iste izvještajne
jedinice odnosno pravne osobe. Industrijska lokalna jedinica – proizvođač
uvijek iskazuje (gotov) rafiniran proizvod prema NIP-u 2003. zajedno s njegovom
ukupnom (bruto) vrijednosti prodaje (realizacije) proizvodnje (stupac “k”). Industrijska
lokalna jedinica koja je izvršila doradu/rafiniranje ništa ne iskazuje u
PRODCOM istraživanju za 2003. Ako je osim dorade/rafiniranja u “kući”
industrijska lokalna jedinica obavljala i doradu/rafiniranje za vlastiti račun
i/ili doradu/rafiniranje na temelju ugovora, podatke o tim vrstama
dorade/rafiniranja iskazuje izdvojeno.

if !supportListsü
endif**dorada/rafiniranje
za vlastiti račun** *(own-account
refining)* jest dorada na nabavljenim (kupljenim) proizvodima industrijske
lokalne jedinice. Podatke o doradi/rafiniranju za vlastiti račun treba iskazati
uvijek kada je poseban registracijski broj raspoloživ i to samo ona
industrijska lokalna jedinica koja je obavila posao dorade/rafiniranje.
Vrijednost koju treba iskazati industrijska lokalna jedinica za izvršenu uslugu
dorade/rafiniranja je bruto (fakturirana) vrijednost, a za iskazivanje količina
u fizičkim mjernim jedinicama u pravilu se koriste efektivni sati odnosno
tisuće efektivnih sati, osim za iskazivanje podataka o dovršavanju tekstila
(vidi odjeljak 17 iz NKD-a 2002.), jer su za dovršavanja tekstila utvrđene
druge fizičke mjerne jedinice prema NIP-u 2003.  **i**

if !supportListsü      endif**dorada/rafiniranje na temelju ugovora** *(contract refining work)* na proizvodima
kojima je vlasnik naručiteljdorade/rafiniranja.
Podatke o doradi/rafiniranju na temelju ugovora treba iskazati ona industrijska
lokalna jedinica koja je izvršila doradu/rafiniranje odnosno rafinerija.
Vrijednost koju iskazuje industrijska lokalna jedinica – dorađivač/rafinerija je ona vrijednost koju je naručitelj platio za uslugu dorade/rafiniranja
industrijskoj lokalnoj jedinici odnosno izvještajnoj jedinici (pravnoj osobi) u
čijem je sastavu. Naručitelj za svoj dio izvještavanja treba iskazati ukupnu
vrijednost i količinu rafiniranih proizvoda kao prodanu (realiziranu)
proizvodnju, osim u slučaju kada naručitelj nije sam proizveo sirovine, već ih
je kupio, jer tada ne smije iskazati podatke (vrijednost i količine
dorađenih/rafiniranih proizvoda).

Za iskazivanje
podataka o doradi/rafiniranju na temelju ugovora primjenjuje se pravilo da *naručitelj
i industrijska lokalna jedinica koja je dorađivač/rafinerija ne mogu pripadati
istoj izvještajnoj jedinici odnosno pravnoj osobi*, jer dorada odnosno
rafiniranje  na temelju ugovora između
dvije (industrijske) lokalne jedinice koje pripadaju istoj izvještajnoj
jedinici odnosno pravnoj osobi nije moguće prema definicijama ovih PRODCOM
statističkih standarda.

**Održavanje i
popravci** *(Repairs and Maintenance)*

Održavanjei popravci iskazuju se prema odgovarajućim šiframa iz NIP-a 2003.
u fizičkim mjernim jedinicama – efektivnim satima odnosno tisućama efektivnih
sati, a vrijednosno u tisućama kuna i to samo vrijednost izvršene usluge
održavanjei popravaka odnosno onu
vrijednost koja odgovara stvarno zaračunatim troškovima za izvršene usluge
održavanja i popravka. Popravci i održavanja koji uključuju veće rekonstrukcije
proizvoda treba iskazati kao proizvodnju. Ovdje se ne smiju iskazivati podaci o
tekućem održavanju i popravcima strojeva i opreme koje obavlja izvještajna
jedinica (pravna osoba) u vlastitim industrijskim lokalnim jedinicama ili se
obavlja između industrijskih lokalnih jedinica iste izvještajne jedinice
odnosno pravne osobe, kao ni tekuće popravke i održavanja koje industrijska
lokalna jedinica obavlja na svojim vlastitim strojevima i opremi.

###### Sastavljanje *(Assembly work)*

Sastavljanje (montaža odnosno
instaliranje) proizvoda obuhvaća rad na konstrukciji proizvoda sastavljanjem
(montažom odnosno instalacijom) pojedinačnih dijelova (komponenti) u proizvod za
koji nema posebne šifre u NIP-u 2003.

Podaci o
sastavljanju (montaži odnosno instaliranju) u fizičkim mjernim jedinicama ovdje
se u pravilu iskazuju u efektivnim satima odnosno tisućama efektivnih sati. Za
iskazivanje vrijednosti rada na sastavljanju (montaži odnosno instaliranju)
vrijede sljedeća pravila:

if !supportListsü
endifako su *ugrađeni dijelovi (komponente) u cijelosti ili pretežno
proizvedeni u drugoj industrijskoj lokalnoj jedinici* iste ili druge
izvještajne jedinice (pravne osobe/poslovnog subjekta), iskazati treba samo
podatke o vrijednosti rada utrošenog na sastavljanju (montaži odnosno
instaliranju), i to pod odgovarajućom šifrom prema NIP-u 2003. Vrijednost rada
utrošenog na sastavljanju (montaži odnosno instaliranju) čine troškovi koji su
zaračunani za taj rad (uklj. materijal koji je utrošen za
sastavljanje/montažu/instaliranje) isključujući bilo koji zaračunan (naplaćen)
porez na promet. Vrijednost rada utrošenog na sastavljanju (montaži odnosno
instaliranju) ne uključuje vrijednost ugrađenih dijelova (komponenti)
proizvedenih u industrijskoj lokalnoj jedinici u kojoj je sastavljanje (montaža
odnosno instaliranje) izvedeno.

if !supportListsü
endifako su *ugrađeni dijelovi (komponente) proizvedeni u cijelosti
ili pretežno u industrijskoj lokalnoj jedinici koja je izvršila sastavljanje*
(montažu odnosno instaliranje), vrijednost rada na sastavljanju (uključujući
materijal koji je korišten za sastavljanje/montažu/instaliranje) treba biti
razmjerno dodana proizvodnoj vrijednosti tih dijelova (komponenata). Međutim,
ako je to teško iskazati (npr. kod većih instalacija), takvi se radovi
sastavljanja (montaže odnosno instaliranja) mogu iskazati pod posebnim šiframa
za usluge sastavljanja (montaže odnosno instaliranja) iz NIP-a 2003.

Neke od
navedenih industrijskih usluga razvrstane su prema NKD-u 2002. u neindustrijske
usluge, npr. održavanje i popravak motornih vozila (područje G, razred 50.20),
održavanje i popravak uredskih i knjigovodstvenih strojeva te računalnih
sustava (područje K, razred 72.50), kao i savjetodavne usluge za softver (područje
K, razred 72.22) i ostale računalne i srodne djelatnosti (područje K, odjeljak
72).

DETALJNE UPUTE ZA ISKAZIVANJE PODATAKA O PROIZVODNJI U
TABLICI 1.

Detaljne upute za iskazivanje podataka o
industrijskoj proizvodnji u tablici 1. obrazaca IND-21/PRODCOM i
IND-21/PRODCOM/POM dajemo u nastavku prema nazivima i oznakama stupaca u
zaglavlju (obrnute) tablice **1. MOGUĆA I
OSTVARENA PROIZVODNJA, ZALIHE I PRODAJA (REALIZACIJA) PROIZVODA U 2003.** koja je ista u
oba obrasca. Sve podatke, kako smo već prethodno utvrdili, iskazuju izvještajne
jedinice (pravne osobe) na razini svojih pojedinačnih industrijskih lokalnih
jedinica tj. za svaku industrijsku lokalnu jedinicu treba ispuniti jednu
posebnu tablicu 1.

**U** **stupcima a i b**
upisuje se **šifra** (a)i**naziv** (b) **proizvoda prema NIP-u
2003.**, za svaki proizvod iz NIP-a 2003. za koji se iskazuju podaci o
proizvodnji industrijske lokalne jedinice u 2003.

**U stupcima d i e** upisuje se **naziv** (d) i **šifra** (e) **mjernih jedinica** koje su navedene uz
svaki proizvod u NIP-u 2003.

*Način upisivanja
proizvoda i mjernih jedinica*. Za određene proizvode u NIP-u 2003.
utvrđeno je nekoliko mjernih jedinica (razlozi uvođenja nekoliko mjernih
jedinica već su prethodno objašnjeni). U tim se slučajevima u stupcima a i b
prepisuje ista šifra i naziv proizvoda iz NIP-a 2003. onoliko puta koliko je
mjernih jedinica navedeno u NIP-u 2003. Za sve proizvode iz NIP-a 2003. mjerne
jedinice upisuju se na sljedeći način: u **stupac
d** prepisuju se nazivi
mjernih jedinica iz NIP-a 2003., a u **stupac
e** za prvu mjernu jedinicu
koja je navedena u NIP-u 2003. upiše se šifra 1, za drugu šifra 2, a za treću
šifra 3.

*Iskazivanje
podataka po mjernim jedinicama*. Za prvu mjernu jedinicu nekog
proizvoda iz NIP-a 2003. obvezno je iskazati podatke u stupcu c i u stupcima od
f do h. U ostalim stupcima (od i do k) tablice 1. iskazuju se podaci samo ako
je određenih pojava bilo prema obilježjima iz zaglavlja tablice 1. u 2003. Za
drugu ili treću mjernu jedinicu (prema redoslijedu navođenja u NIP-u 2003.) ne
iskazuju se podaci o maksimalno mogućoj proizvodnji (stupac f) i vrijednosti
prodaje (realizacije) proizvoda u tisućama kuna (stupac k), jer su isti za sve
mjerne jedinice.

U **stupcu c** upisuje se brojčana oznaka za
**vrstu proizvodnje** koju je obavljala
industrijska lokalna jedinica u 2003., a koja je rezultirala proizvodnjom
proizvoda navedenog u tablici 1. Tako se za redovitu proizvodnju odnosno
ostvarenu proizvodnju industrijske lokalne jedinice iz kupljenih ili vlastitih
sirovina upisuje **šifra 0**, za **proizvodnju odnosno preradu na temelju
ugovora** *industrijskih lokalnih jedinica – proizvođača* iz sirovina
kojima je vlasnik naručitelj (ako je drugi poslovni subjekt) upisuje se **šifra 1.**, a za iskazivanje podataka za *naručitelja*
(ako je drugi poslovni subjekt i rezident RH) upisuje se **šifra 2.** Posebne upute i definicije za iskazivanje podataka u
stupcima (od g do k) u tablici 1. za proizvodnju odnosno preradu na temelju
ugovora, kao i kriterije po kojima se jedna vrsta proizvodnje smatra redovitom
ili ugovorenom već smo prethodno objasnili (vidi "posebne upute za
iskazivanje podataka u tablici 1."), a za iskazivanje podataka u stupcu f
objašnjavamo posebno (vidi "dopunske upute za iskazivanje podataka u
stupcu f").

U **stupcu f** iskazuju sepodaci o **količinama maksimalno moguće proizvodnje** svih proizvoda iz NIP-a
2003. koji je proizvela industrijska lokalna jedinica u 2003. i to *samo za
prvu mjernu jedinicu*navedenu u
NIP-u 2003. Sva potrebna objašnjenja za iskazivanja podataka o maksimalno
mogućoj proizvodnji dajemo u posebnom dijelu (vidi "dopunske upute za
iskazivanje podataka u stupcu f") radi specifičnosti i složenosti ove
materije.

U **stupcu g** iskazuju se **ostvarene količine proizvodnje**, odnosno
ukupno proizvedene količine *gotovih proizvoda* industrijske lokalne
jedinice u 2003. i u svim mjernim jedinicama prema NIP-u 2003., bez obzira na
namjenu proizvodnje tj. je li proizvod namijenjen prodaji, daljnjoj preradi u
istoj industrijskoj lokalnoj jedinici ili drugim industrijskim lokalnim
jedinicama iste izvještajne jedinice (pravne osobe), ili izvozu.

Pod pojmom **gotov proizvod** smatra se svaki proizvod
iz NIP-a 2003. koji je u procesu proizvodnje dostigao odgovarajući stupanj
prerade ili dorade, tako da je u NIP-u 2003. naveden pod posebnom šifrom i
nazivom. Pojam tako definiranoga gotovog proizvoda obuhvaća i sve radove
dovršavanja proizvoda u koje spadaju čišćenje, pakiranje, ispitivanje
kvalitete, kasiranje i slično. Količine neispravnih proizvoda (»škart«) ne
smatraju se gotovim proizvodima.

Podatke o
proizvedenim količinama gotovih proizvoda za industrijske lokalne jedinice,
izvještajna jedinica (pravna osoba) uzimaju iz knjiga koje vode skladišta
gotove robe i poluproizvoda odnosno knjigovodstvenih evidencija. Iznimno ako je
riječ o poluproizvodima s gledišta industrijske lokalne jedinice, a u NIP-u
2003. navedeni su kao proizvodi, podatke o količinama treba uzeti iz evidencija
industrijskih lokalnih jedinica (pogona) koje taj poluproizvod proizvode. Kad
se u industrijskoj lokalnoj jedinici ne evidentira proizvodnja u nekoj mjernoj
jedinici koja je utvrđena NIP-om 2003. izvještajna jedinica (pravna osoba)
dužna je izvršiti potrebno preračunavanje. Koeficijente za preračunavanje treba
ustanoviti uz pomoć tehničkih ili tehnoloških stručnjaka u industrijskoj
lokalnoj jedinici ili izvještajnoj jedinici (pravnoj osobi). Te koeficijente
treba sačuvati i stalno koristiti pri iskazivanju statističkih podataka o
industrijskoj proizvodnji izvještajne jedinice (pravne osobe). Ako nastupi
promjena asortimana artikala unutar proizvoda definiranog NIP-om 2003., treba
izračunati novi koeficijent i naznačiti do kada je stari koeficijent vrijedio,
odnosno otkad vrijedi novi koeficijent.

Ukoliko jedan
proizvod iz NIP-a 2003. sadrži nekoliko artikala koje je proizvela neka
industrijska lokalna jedinica ili ako su velike promjene u količini i
asortimanu tih proizvoda ili su im različiti koeficijenti pretvorbe, treba
odrediti koeficijente pretvorbe za svaki artikl i svaki artikl posebno
preračunati, te proračunani zbroj upisati pod traženom mjernom jedinicom.

U **stupcu h** iskazuju se **količine utrošene za daljnju proizvodnju**
**u poduzeću**. Ovdje treba iskazati sve
količine proizvoda industrijske lokalne jedinice koji su se dalje prerađivali
ili obrađivali u istoj industrijskoj lokalnoj jedinici ili u drugim industrijskim
lokalnim jedinicama istog poduzeća odnosno izvještajne jedinice (pravne osobe)
i tim se postupcima pretvorili u novi proizvod naveden u NIP-u 2003. pod
posebnom šifrom u istoj industrijskoj lokalnoj jedinici ili u drugim
industrijskim lokalnim jedinicama istog poduzeća odnosno izvještajne jedinice
(pravne osobe). Ovdje se ne smiju iskazati količine utrošene za daljnju
proizvodnju u industrijskoj lokalnoj jedinici koje su nabavljene od drugih
industrijskih lokalnih jedinica istog ili drugog poduzeća odnosno izvještajne
jedinice (pravne osobe) niti količine utrošene za investicije u vlastiti fiksni
kapital.

U **stupcu i** iskazuju se **količina zaliha** **gotovih** **proizvoda** sa
stanjem **31. 12. 2003**. prema
izvršenoj inventuri (završne zalihe). Ovdje se iskazuju samo količine zaliha
vlastito proizvedenih gotovih proizvoda iz NIP-a 2003. industrijske lokalne
jedinice na dan 31. 12. 2003. odnosno zalihe gotovih proizvoda koji su
namijenjeni prodaji (realizaciji) na tržištu te predstavljaju njen output
(izlaz). Ovdje se ne smiju iskazati količine nedovršene proizvodnje odnosno
proizvoda koji nisu dosegli određeni stupanj prerade ili dorade definiran u
NIP-u 2003., kao ni zalihe proizvoda namijenjenih daljnjoj proizvodnji u istoj
industrijskoj lokalnoj jedinici ili u drugim industrijskim lokalnim jedinicama
istog poduzeća odnosno izvještajne jedinice (pravne osobe).

U **stupcima j i k** iskazuje se **prodaja (realizacija) proizvoda** **u 2003**., u **količinama** (stupac j) prodanih proizvoda iz NIP-a 2003. za sve
fizičke mjerne jedinicama navedene u NIP-u 2003., i **vrijednosno** (stupac k) u tisućama kuna, ali samo za prvu mjernu
jedinicu navedenu u NIP-u 2003. za određeni proizvod.

**Količine** (u stupcu j) i vrijednosti (u stupcu k)
*prodanih (realiziranih) proizvoda* industrijske lokalne jedinice
obuhvaćaju ukupne količine i vrijednosti prodanih (realiziranih) proizvoda iz
NIP-a 2003. koje su isporučene drugim lokalnim jedinicama iste ili druge pravne
osobe odnosno trećim osobama radi prodaje (realizacije) na domaćem tržištu ili
za izvoz, prodani proizvodi u vlastitim prodavaonicama industrijske lokalne
jedinice ili drugim industrijskim lokalnim jedinicama iste izvještajne jedinice
(pravne osobe), kao i iznajmljene vlastiti proizvode ili proizvode dane u zakup
trećim osobama (izvan poduzeća odnosno izvještajne jedinice). Ovdje se ne smiju
iskazati međusobne isporuke i primici gotovih proizvoda između industrijskih
lokalnih jedinica iste izvještajne jedinice (pravne osobe) bez obzira na
razloge, osim zbog prodaje na tržištu trećim osobama. Drugim riječima ovdje će
se iskazati sve količine i vrijednosti proizvoda za koje je izdana faktura.

**Vrijednost prodane (realizirane) proizvodnje** (stupac k)
odnosno vlastito proizvedenih i prodanih proizvoda u 2003.treba obračunati na temelju *prodajnih cijena prethodno
izvršenog rada* koje su realizirane (fakturirane) u 2003. ili koje bi
se mogle realizirati u 2003. U prodajne cijene obvezatno treba uključiti i
troškove pakiranja i kada su zaračunani (naplaćeni) posebno.

Vrijednosti
gotovih proizvoda koji su iznajmljeni ili dani u zakup (npr. računalna oprema,
telefonske instalacije, strojevi za pranje rublja i slično) treba obračunati po
cijenama koje se za iste proizvode mogu postići na tržištu u 2003. (njihova
procijenjena prodajna vrijednost).

U vrijednost
prodanih (realiziranih) proizvoda **ne
smije se uključiti** zaračunan (naplaćeni) porez na promet i potrošnju (PDV i
trošarine), troškovi otpreme kada su odvojeno naplaćeni, bilo koji popusti potrošačima.
Drugim riječima, vrijednost prodanih količina dobiva se na temelju cijene
proizvođača.

**Stupac l** rezerviran je za **prosječnu
cijenu po jedinici proizvoda, iskazuje se u kunama** i nije predviđen za
unošenje na magnetski medij već se izračunava sistemski primjenom formulek:j x 1 000,a izražena je u kunama. Prosječna cijenu proizvoda ne predstavlja
stvarnu prosječnu cijenu tih proizvoda već prosječnu vrijednost po jedinici
iskazanog proizvoda, koristi izvještajnim jedinicama odnosno pravnim osobama
kao kontrolni podatak.

**Kontrola
iskazanih podataka o količinama u obrascima PRODCOM istraživanja za 2003.**

U tablici 1.
iskazuju se podaci o količinama ostvarene proizvodnje, količinama utrošenim za
daljnju proizvodnju, količinama zaliha i prodaje (realizacije) proizvoda iz
NIP-a 2003. za industrijske lokalne jedinice u 2003.  Na taj je način za konkretan proizvod iz NIP-a 2003. obuhvaćena
je *proizvodnja kao izvor raspoloživihkoličina*, interna potrošnja (za daljnju proizvodnju), prodaja
(realizacija) i završne zalihe kao *rashodovana strana bilance raspoloživih
količina*. Kontrola količina proizvoda iz NIP-a 2003. na razini industrijske
lokalne jedinice može se izračunati na sljedeći način:

Zalihe na početku 2003. (stupac h iz tablice 1. obrasca za
IND-21/2002.) + proizvedene količine u 2003. (stupac g) = količine utrošene za
daljnju proizvodnju u poduzeću (stupac h) + prodane količine (stupac j) +
zalihe na kraju 2003. (stupac i)

Odstupanja mogu
nastati zbog kvara na robi ili naknadno otkrivenim neispravnim proizvodima
("škartu") ako postoje zalihe proizvoda namijenjene daljnjoj
proizvodnji u industrijskoj lokalnojjedinici
(ne iskazuju se u ovom istraživanju), kao i zbog požara, poplave, krađe, neke druge
nesreće ili sličnih razloga zbog kojih se obavlja i knjigovodstveni otpis robe
(proizvoda). Za svako veće odstupanje treba dati pismeno objašnjenje na obrascu
IND-21/PRODCOM (na zadnjoj stranici pod "vaši komentari") ili
posebnim dopisom koji treba priložiti popunjenom obrascu IND-21/PRODCOM.

Izvještajne
jedinice odnosno pravne osobe koje u svom sastavu imaju industrijske lokalne
jedinice koje su se u 2003. bavile brodogradnjom prema opisu razreda 35.11 –
Gradnja i popravak brodova NKD-a 2002., dužne su ispuniti još i pomoćni obrazac
za brodogradnju IND-21/PRODCOM/35.11. Podaci o brodogradnji u tablici 1.
obrasca IND-21/PRODCOM/35.11. sadržajno su povezani s podacima o brodogradnji u
tablici 1. glavnog obrasca IND-21/PRODCOM i/ili pomoćnih obrasca IND-21/PRODCOM/POM,
a upute za popunjavanje pomoćnog obrasca za brodogradnju IND-21/PRODCOM/35.11.
dane su u nastavku ovih Statističkih standarda (vidi IV. dio) kao i na poleđini
spomenutog obrasca.

**DOPUNSKE
UPUTE ZA ISKAZIVANJE MAKSIMALNO MOGUĆE PROIZVODNJE** **(stupac** **f)**

Objašnjenje za iskazivanje podataka u
stupcu f tablice 1. nije dano redoslijedom pojavljivanja u tablici 1. jer
predstavlja posebnu cjelinu. U stupcu f iskazuju se podaci o maksimalno mogućoj
proizvodnji (kapacitetu) svakog proizvoda iz NIP-a 2003. koji je industrijska
lokalna jedinica proizvela u tijeku 2003. Podaci o maksimalno mogućoj
proizvodnji (kapacitetu) svih proizvoda iz NIP-a 2003. *iskazuju se samo za
ustanovljenu prvu mjernu jedinicu* prema NIP-u 2003., osim za proizvode koji
se u prvoj mjernoj jedinici iskazuju u efektivnim satima odnosno tisućama
efektivnih sati (industrijske usluge osim dorade tekstila).

Pod **pojmom maksimalno moguće količine
proizvodnje odnosno kapaciteta nekog proizvoda iz NIP-a 2003**. podrazumijeva
se maksimalno moguća količina tog proizvoda koju je bilo moguće proizvesti pri
punom korištenju instaliranih strojeva i uređaja te s punom zaposlenošću (tj.
pokrivenošću svih radnih mjesta odgovarajućim zaposlenicima), s maksimalnim
mogućim tehničkim i radnim učincima te normalnim intenzitetom rada, a u okviru
mogućeg fonda radnog vremena u 2003., definiranog maksimalnim prinosom
industrijske lokalne jedinice, a ne maksimalnim prinosom po jedinici
proizvodnje određenog proizvoda iz NIP-a 2003.

Za **iskazivanje podataka** o maksimalno
mogućoj količini proizvodnje odnosno kapaciteta nekog proizvoda iz NIP-a 2003.
(stupac f) treba prethodno ustanoviti *maksimalni fond radnog vremena* i *maksimalno
mogući učinak* kapaciteta, izražen u vremenskim jedinicama.

if !supportListsü
endif**Maksimalni fond
radnog vremena kapaciteta** odnosno moguće vrijeme za rad kapaciteta (elemenata
proizvodnje) u 2003. ustanovljeno je u okvirumogućeg broja smjena i mogućeg broja (dana) rada kapaciteta u
2003. *Mogući broj smjena (dana) rada kapaciteta* određen je projektom za
dani kapacitet, te podatke treba uzeti iz projekta kad se kapacitet koristi
tako da ostvari maksimalni prinos kapaciteta. Iznimno, ako prema projektu nije
poznat mogući broj smjena (dana) rada kapaciteta ili se u dužem razdoblju
ostvaruje veći broj smjena (dana) rada kapaciteta, kao mogući broj smjena
(dana) rada treba uzeti broj koji je karakterističan (uobičajen) za rad tog
kapaciteta u dužem razdoblju (u RH). Ako taj podatak industrijska lokalna
jedinica odnosno izvještajna jedinica (pravna osoba) ne dozna preko svog
udruženja u Gospodarskoj komori RH, treba se o tome konzultirati s područnom
statističkom službom.

Za kapacitete
koji prerađuju sirovine (npr. industrija hrane i pića) ili prerađuju proizvode
(npr. industrija hrane i pića, proizvodnja ostalih nemetalnih mineralnih
proizvoda i slično), *čiji je obujam prerade odnosno proizvodnje uvjetovan
sezonom,* mogući fond vremena rada kapaciteta, a time i moguća proizvodnja
ograničeni su trajanjem uobičajene sezone prerade, odnosno proizvodnje.

U maksimalni
fond radnog vremena kapaciteta odnosno moguće vrijeme za rad kapaciteta *ne
računa se vrijeme* u kojem je kapacitet stajao u tijeku 2003. radi državnih
blagdana i neradnih dana, remonta strojeva i uređaja (samo minimalno potrebno
vrijeme za obavljanje remonta), ako nije radio u 2003. jer još nisu bili
instalirani strojevi i uređaji ili su bili izbačeni iz dalje upotrebe. Međutim,
prekidi rada zbog dnevnih stanki za odmor te pripremno i završno radno vrijeme
ulazi u obračun mogućeg vremena rada kapaciteta samo ako je projektom
predviđeno.

if !supportListsü
endif**Maksimalno
mogući učinak** **kapaciteta** odnosno
maksimalnu količinu proizvoda u jednom satu (prema ocijeni stručnjaka za
vremensku jedinicu je izabran sat vremena jer je to bilo najpraktičnije
rješenje) potrebno je ustanoviti prije pristupanja izračunavanju maksimalno
mogućeg kapaciteta. Pri određivanju maksimalno mogućeg učinka kapaciteta
osobito treba obratiti pažnju na sljedeće: tehničku i ekonomsku zastarjelost
strojeva, vrstu i kakvoću materijala iz kojeg se izrađuju proizvodi, organizaciju
procesa proizvodnje (uzima se pretpostavka dobre organizacije) i specifičnost
tehničkog procesa.

Formula za izračunavanje maksimalno moguće količine
proizvodnje proizvoda (kapacitet) prema gore navedenim i objašnjenim elementima
je sljedeća:

|  |
| --- |
| Maksimalno moguće količine proizvodnje = maksimalno mogući fond radnog vremena (u satima)  x  maksimalno mogući učinak u jednom satu |

Pri **određivanju maksimalno mogućeg fonda radnog
vremena** kapaciteta za pojedine industrijske proizvode iz NIP-a 2003. treba
voditi računa o sljedećim uvjetima i okolnostima (osim već prethodno
spomenutih):

if !supportListsü
endif**Kapaciteti koji
mogu proizvoditi nekoliko vrsta proizvoda** iz NIP-a 2003. Maksimalnu moguću
proizvodnju takvih kapaciteta treba iskazati u količinama koje bi bilo moguće
ostvariti kombinacijom proizvoda u 2003. To znači da se maksimalno moguća
proizvodnja tih kapaciteta ne izražava jednim proizvodom, već na temelju
nekoliko proizvoda, tj. svi proizvodi terete maksimalno mogući kapacitet u
2003. te se ukupni maksimalno mogući fond radnog vremena treba podijeliti prema
strukturi ostvarene proizvodnje na tom kapacitetu odnosno mora se stalno imati
u vidu odnos ostvarene i moguće proizvodnje svih proizvoda koji se proizvode s
danim kapacitetom kako ne bi došlo do dvostrukog ili višestrukog iskazivanja
kapaciteta.

if !supportListsü
endif**Kvaliteta i
vrsta materijala koji se koristi za proizvodnju proizvoda** iz NIP-a 2003.
(npr. vunena ili pamučna pređa ili pređa dobivena od mješavine). Ako se za proizvodnju
nekog proizvoda koristi različita kvaliteta ili vrsta materijala npr. pređa u
pravilu će biti različiti kapacitet proizvodnje npr. platna iako će se
proizvodnja obavljati na istim strojevima. Kapacitet proizvodnje platna može
biti različit i kada se koristi samo jedna vrsta pređe, npr. samo vunena pređa
iste numeracije ali različite kvalitete. Kapacitet će biti manji za
nekvalitetnu pređu (koja često puca) nego za kvalitetnu pređu (koja ne puca).
Ovaj problem se javlja u cjelokupnoj industrijskoj proizvodnji (karakteristično
u proizvodnji alata).

if !supportListsü
endif**Utvrđivanje
kapaciteta za proizvode iz NIP-a 2003.** **s
različitim stupnjevima obrade.** U pravilu kapacitet nekog proizvoda određujusamo oni elementi koji sudjeluju u
procesu njegove proizvodnje, bez obzira na to predstavlja li proces liniju,
pogon ili tvornicu. U industrijskim lokalnim jedinicama koje su u 2003.
proizvodile proizvode s različitim stupnjevima obrade (npr. proizvodnja
furnira, šperploča i namještaja, proizvodnja celuloze i papira ili proizvodnja
čelika i valjanih proizvoda) kapacitet odnosno maksimalno moguća proizvodnja
svakog od takvih proizvoda određuje se na temelju čimbenika koji pripadaju
ciklusu proizvodnje samo tog proizvoda. Tako se npr. maksimalno moguća
proizvodnja furnira određuje na temelju čimbenika industrijske lokalne jedinice
(pogona) furnira, a maksimalno moguća proizvodnja šperploča određuje se na
temelju čimbenika industrijske lokalne jedinice (pogona) za proizvodnju
šperploča, tj. neovisno o veličini kapaciteta furnira koji je poluproizvod
industrijske lokalne jedinice (pogona) i koristi se za proizvodnju šperploča. S
obzirom da su furnir i šperploče posebni proizvodi iz NIP-a 2003., za svakog od
njih se posebno određuje kapacitet odnosno maksimalno moguća proizvodnja u stupcu
f tablice 1.

if !supportListsü
endif**Utvrđivanje
kapaciteta** **pri postojanja uskih grla**
u nekoj od faza procesa proizvodnje proizvoda iz NIP-a 2003. Maksimalno moguću
proizvodnju (kapacitet) takvog proizvoda treba odrediti na temelju kapaciteta
uskog grla samo onda ako su grla dijelovi kapaciteta koji vrše najsloženije
funkcije s obzirom na veličinu operacije i s obzirom na teškoće izvršenja, a
koji po svojoj vrijednosti predstavljaju najvrednije dijelove kapaciteta.

Pri
izračunavanju maksimalno moguće količine proizvodnje (kapaciteta) nekog
proizvoda iz NIP-a 2003. **ne uzimaju se u
obzir:**

if !supportListsü
endif**Pričuve
kapaciteta** (postrojenja, zaposlenici) kojima je namjena da se u određenom
trenutku uključe u proces proizvodnje, onda kada iz procesa proizvodnje ispadne
neki važan dio kapaciteta ili onda kada je projektom predviđena zamjena
određenog dijela kapaciteta

if !supportListsü
endif**Čimbenici kao
što su nestašica** električne energije, sirovina i reprodukcijskog materijala
i slično ili slaba prodaja proizvoda bez obzira na to djeluje li na obujam
proizvodnje u dužem ili kraćem razdoblju, ne smatraju se čimbenicima koji
određuju maksimalno moguću proizvodnju (kapacitet). Međutim, ovi čimbenici
utječu na stupanj korištenja kapaciteta obzirom da utječu na obujam ostvarene
proizvodnje a na taj način i na njen odnos prema maksimalno mogućoj proizvodnji
(kapacitetu).

**Maksimalno moguće količine proizvodnje u pravilu moraju
biti veće od ostvarenih količina proizvodnje** jer svako povećanje ostvarene
proizvodnje preko maksimalno moguće proizvodnje ide na štetu industrijske
lokalne jedinice odnosno izvještajne jedinice (pravne osobe). Ako ipak dođe do
navedenog prekoračenja u podacima neke industrijske lokalne jedinice koje je
iskazala izvještajna jedinica (pravna osoba), treba to u popratnom dopisu
obrazložiti.

**IV.
UPUTE ZA ISPUNJAVANJE OBRASCA IND-21/PRODCOM/35.11**

Sve izvještajne jedinice odnosno pravne
osobe koje su u RPS-u razvrstane u djelatnost brodogradnje ili u svom sastavu
imaju industrijske lokalne jedinice koje obavljaju ovu djelatnost prema opisu
podrazreda 35.11.1 i 35.11.2 NKD-a 2002., popunjavaju najmanje dva obrasca za
potrebe provedbe PRODCOM istraživanja za 2003. Prema općim, posebnim i
detaljnim uputama (III. dio) popunjavaju glavni obrazac IND-21/PRODCOM za
industrijske lokalne jedinice u svom sastavu i pomoćni obrazac za brodogradnju
IND-21/PRODCOM/35.11. iz kojeg izvještajne jedinice odnosno pravne osobe
prepisuju podatke o ostvarenoj i mogućoj proizvodnji objekata brodogradnje u
2003. iskazane u uvjetno naturalnom izrazu za industrijske lokalne jedinice u
svom sastavu koje su obavljale djelatnost brodogradnje u 2003.

Naime, u glavnom
obrascu IND-21/PRODCOM i/ili u pomoćnom obrascu IND-21/PRODCOM/POM izvještajna
jedinica odnosno pravna osoba iskazuje podatke o završenim objektima
brodogradnje u 2003. u naturalnom izrazu za industrijske lokalne jedinice u
svom sastavu bez obzira na to je li izrada objekata počela u 2003. ili u nekoj
ranijoj godini. Međutim, za obračun stupnja korištenja kapaciteta na temelju
ostvarene i moguće proizvodnje (kapaciteta) objekata brodogradnje potrebno je
raspolagati podacima o rezultatima i mogućoj proizvodnji (kapacitetu) tih
objekata brodogradnje samo u tijeku 2003. U tu svrhu izrađen je ovaj pomoćni
obrazac za brodogradnju IND-21/PRODCOM/35.11 (kao i za iskazivanje ostvarene
proizvodnje u Mjesečnom izvještaju industrije – IND-1A), u kojem treba iskazati
samo onaj obujam ostvarene i moguće proizvodnje objekata brodogradnje u 2003.,
koji je rezultat (mogućnost) postojećih čimbenika proizvodnje (zaposlenika i
strojeva) u tijeku 2003.

**Sadržaj pomoćnog obrasca za brodogradnju
IND-21/PRODCOM/35.11.**

Pomoćni obrazac za brodogradnju IND-21/PRODCOM/35.11 sadrži:
1. Naziv izvještajne jedinice, 2. Sjedište: županija, grad/općina, naselje (adresne
podatke izvještajne jedince), 3. Naziv statističke jedinice (iz Adresara
IND-21/PRODCOM za 2003.) za koju se popunjava tablica 1. i 4. Tablicu 1. OSTVARENA I MOGUĆA PROIZVODNJA BRODOGRADNJE U
2003.

Podaci u točkama 1. do 3. služe za jednoznačno utvrđivanje statističkih
jedinica za koje  izvještajna jedinica
odnosno pravna osoba popunjava tablicu 1., a popunjavaju se na isti način kako
je već objašnjeno za glavni obrazac IND-21/PRODCOM i pomoćni obrazac IND-21/PRODCOM/POM
u III. dijelu ovih Statističkih standarda.

**Tablica** **1. OSTVARENA I
MOGUĆA PROIZVODNJA BRODOGRADNJE U 2003.**

Podaci o
proizvodnji brodogradnje u 2003. u uvjetno naturalnom izrazu iskazuju se prema
NIP-u 2003. (stupci 1 do 3) na isti način kao i u tablici 1. glavnog obrasca
IND-21/PRODCOM i/ili
IND-21/PRODCOM/POM. Izvještajna jedinica odnosno pravna osoba popunjava
podatke za svaku industrijsku lokalnu jedinicu u svom sastavu koja se bavila
djelatnosti brodogradnje u 2003. i za koju je popunila glavni obrazac
IND-21/PRODCOM i/ili pomoćni obrazac IND-21/PRODCOM/POM  jedan ili nekoliko pomoćnih obrazaca za
brodogradnju IND-21/PRODCOM/35.11.

Ostvarena proizvodnja (stupac 8) u tablici 1. pomoćnog obrasca
IND-21/PRODCOM/35.11 **preračunava se u
uvjetno naturalno mjerilo** prema postupku danom u objašnjenju za
popunjavanje pomoćnog obrasca za brodogradnju IND-1A/35.11 – Mjesečnog
izvještaja industrije (NN, br. 18/97., str. 910). Maksimalno moguća proizvodnja
(stupac 9) u tablici 1. pomoćnog obrasca IND-21/PRODCOM/35.11 iskazuje se prema
detaljnim i dopunskim uputama za popunjavanje glavnog obrasca IND-21/PRODCOM i
pomoćnog obrasca IND-21/PRODCOM/POM.

S obzirom na to
da se za obračun korištenja kapaciteta koriste samo podaci o ostvarenoj i
mogućoj proizvodnji u uvjetno-naturalnom izrazu koji su dobiveni na osnovi
pomoćnog obrasca za brodogradnju IND-21/PRODCOM/35.11, nije potrebno da se u
tablici 1. glavnog obrasca
IND-21/PRODCOM i/ili pomoćnog obrasca IND-21/PRODCOM/POM za iskazan
podatak o ostvarenoj proizvodnji u naturalnom izrazu (stupac g) iskazuje
podatak o mogućoj proizvodnji (stupac f).

V.
PRIJELAZNE I ZAVRŠNE ODREDBE

Ovim Statističkim standardima za PRODCOM istraživanje o industrijskoj
proizvodnji (IND-21/PRODCOM) za 2003. prestaju
vrijediti Statistički standardi za PRODCOM istraživanje o industrijskoj
proizvodnji u 2002. objavljeni u »Narodnim
novinama« br. 8 od 16. siječnja 2003.

Statistički
standardi za PRODCOM istraživanje o industrijskoj proizvodnji za 2003.
(IND-21/PRODCOM), zajedno s obrascima
za PRODCOM istraživanje, Listom naziva i brojčanog označavanja županija
(lokaliteta) za PRODCOM istraživanje i Nomenklaturom industrijskih proizvoda –
NIP 2003., koji se nalaze u dodatku 1., dodatku 2. i dodatku 3. ovih
Statističkih standarda primjenjuju se osmog dana od dana objavljivanja u
Narodnim novinama.

if !supportEmptyParas endif

|  |  |
| --- | --- |
| Klasa: | 954-02/04-01/02 |
| Ur. broj: | 555-03-02-04-02 |
| Zagreb, | 26. siječnja 2004. |

RAVNATELJ

**mr. sc. Marijan Gredelj**, v.r.

if !supportEmptyParas endif

if !supportFootnotes

---

endif

[1)](#_ftnref1) Statistički
standardi za PRODCOM istraživanje o industrijskoj proizvodnji za 2002. (NN, br.
8/03.) sadrže metodološki dio i upute za popunjavanje te dva dodatka za
provedbu PRODCOM istraživanja za 2002. Prvi dodatak sadrži obrasce PRODCOM
istraživanja za 2002., a drugi dodatak sadrži Nomenklaturu industrijskih
proizvoda – NIP 2002.

[2)](#_ftnref2) NKD kratica je za prvu
Nacionalnu klasifikaciju djelatnosti. Donesena je na temelju Zakona o
Nacionalnoj klasifikaciji djelatnosti (NN, br. 98/94.) i Odluke o Nacionalnoj
klasifikaciji djelatnosti (NN, br. 6/95., 3/97. i 7/97.), a primjenjuje se od
1995. u okviru Godišnjeg istraživanja o industrijskoj proizvodnji (IND-21), sve
do zaključno u PRODCOM istraživanju o industrijskoj proizvodnji
(IND-21/PRODCOM) za 2002. NKD je izvedenica NACE-a Rev. 1 i s njim je usklađena
na svim razinama osim na razini podrazreda.

[3)](#_ftnref3) NACE Rev. 1.1 kratica je
za Statističku klasifikaciju djelatnosti EU-a, a predstavlja ažuriranu verziju
NACE-a Rev. 1. Stupio je na snagu Uredbom Komisije (EK) br. 29/02. o izmjenama
i dopunama Uredbe Vijeća (EEK) br. 3037/90. o statističkoj klasifikaciji
ekonomskih djelatnosti Europske Zajednice – NACE Rev. 1. Prema Uredbi EU-a,
statistička primjena ažurirane verzije NACE Rev. 1.1 (obvezatna) počela je 1.
siječnja 2003. umjesto prethodne verzije NACE Rev. 1.

[4)](#_ftnref4) NKD 2002. ažurirana je
verzija prvog NKD-a.  Donesena je na
temelju Zakona o Nacionalnoj klasifikaciji djelatnosti (NN, br. 98/94.) i
Odluke o Nacionalnoj klasifikaciji djelatnosti (NN, br. 13/03.), stupila je na
snagu u 2002., a obvezno se primjenjuje od 1. siječnja 2004. u službenoj
statistici RH. U PRODCOM istraživanju o industrijskoj proizvodnji za 2003.
(IND-21/PRODCOM) primjenjuje se prvi puta. NKD 2002. je izvedenica NACE-a Rev.
1.1 EU-a i s njim je usklađena na svim razinama osim na razini podrazreda.

[5)](#_ftnref5) KPD 1996.
kratica je za Klasifikaciju proizvoda po djelatnostima RH. KPD 1996. je donio
DZS u 1997. (NN, br. 68/97.), a primjenjuje se od 1995. u Godišnjem
istraživanju o industrijskoj proizvodnji (IND-21) kao integralni dio
Nomenklature industrijskih proizvoda – NIP-a. KPD 1996. je izvedenica CPA 1996
EU-a i s njim je u cijelosti usklađena. Verzija KPD-a 1993. primijenjena je u
NIP-u 1995., a u verzijama NIP-a 1997., NIP-a 1999. i NIP-a 2002. primijenjena
je verzija KPD-a 1996.

[6)](#_ftnref6) CPA 2002 kratica je za
Središnju statističku klasifikaciju proizvoda Europske zajednice (*Statistical Classification of Product by
Activity in the European Economic Community, 2002 Version)*, koja je u
obvezatnoj primjeni u državama članicama EU-a od 1. siječnja 2003., a usklađena
je s istovrsnom Središnjom klasifikacijom proizvoda – CPC 1.1 *(Central Product Classification Version 1.1)*
UN-a.

[7)](#_ftnref7) KPD 2002. kratica je za
Klasifikaciju proizvoda po djelatnostima RH (NN, br. 128/03.), a predstavlja
ažuriranu verziju KPD-a 1996. Usklađena je sa Statističkom klasifikacijom
proizvoda po djelatnostima EU-a – CPA 2002, koja je u obvezatnoj primjeni u
državama članicama EU-a od 1. siječnja 2003., a usklađena je sa Središnjom
klasifikacijom proizvoda – CPC 1.1 *(Central
Product Classification Version 1.1)* UN-a.

[8)](#_ftnref8) NIP 2002.kratica je zaNomenklaturu industrijskih proizvoda (NN, br. 8/03.), a temelji se
i sukladna je na razini pojedinačnih proizvoda s PRODCOM Listom 2002 EU-a.
Sastavni je dio Statističkih standarda za PRODCOM istraživanje o industrijskoj
proizvodnji za 2002.

[9)](#_ftnref9) PRODCOM List 2003 *(List of **PROD**ucts of the European **COM**mmunity,
2003 Version)* EU-a, usklađena je s CN-om 2003 EU-a. Lista PRODCOM ažurira
se godišnje isto kao i CN, s kojim je povezana preko korespondentnih tablica
veza.

[10)](#_ftnref10) CN 2003
kratica je za Kombiniranu nomenklaturu EU-a *(Combined
Nomenclature, 2003 version)*. CN 2003 usklađen je do šesteroznamenkaste
brojčane oznake s HS-om 2002 UN-a. CN se ažurira svake godine, a koristi se kao
carinska tarifa EU-a i za statistiku vanjske trgovine EU-a.

[11)](#_ftnref11) Metodologija
za godišnji izvještaj industrije (IND-21) za 1994. i 1995. (NN, br. 80/95.) tj.
NIP 1995., Metodologija za godišnji izvještaj industrije (IND-21) za 1996. i
1997. (NN, br. 82/97.) tj. NIP 1997., Statistički standardi za godišnji
izvještaj industrije (IND-21) za 1998.- 2001. (NN, br. 60/99.) tj. NIP 1999. i
Statistički standardi za PRODCOM istraživanje o industrijskoj proizvodnji
(IND-21/PRODCOM) za 2002. (NN, br. 8/03.) tj. NIP 2002.

[12)](#_ftnref12) PRODCOM *(**COM**munity **PROD**uction)* kratica je za Istraživanje o industrijskoj
proizvodnji Zajednice (Uredba Vijeća (EEK) br. 3924/91.). Prvi godišnji PRODCOM
rezultati EU-a prikupljeni su na temelju PRODCOM List 1993. za 1993. godinu

[13)](#_ftnref13) Statističke jedinice usklađene su
s Uredbom EU-a o jedinicama za promatranje i analizu proizvodnog sustava EU-a
(Uredba Vijeća (EEK) br. 696/93.),. U cijelosti je preuzeta u Metodologiji za
statističku primjenu NKD-a 2002. (NN, br. 123/03.).

if !supportEmptyParas endif

[14)](#_ftnref14) Pravilnik o razvrstavanju poslovnih subjekata
prema NKD-u 2002. (NN, br. 52/03.).

[15)](#_ftnref15)
PRODCOM List 2003 EU-a publicirat će se u seriji IZVANREDNIH IZDANJA
DZS-a (hrvatsko/engleska verzija) u veljači 2004.

[16)](#_ftnref16) Carinska tarifa Republike Hrvatske za 2003. –
CT 2003. (NN, br. 142/02.) usklađena je CN-om 2003. do osmeroznamenkaste
brojčane oznake, isto kao i NIP 2003., ali preko korespondentnih tablica veza.

[17)](#_ftnref17) NIPUM je
kratica za Nomenklaturu industrijskih proizvoda za mjesečni izvještaj
industrije (IND-1A). Integralni je dio Metodoloških osnova za mjesečni
izvještaj industrije (NN, br. 18/97.), a primjenjuje se od 1997. do zaključno s
IND-1A za 2003. Nova verzija NUPUM-a 2004. primjenjivat će se za Mjesečno
istraživanje o industrijskoj proizvodnji u 2004. (IND-1/MPS). Usklađena je s
NIP-om 2003. na razini KPD-a 2002., a na razini proizvoda NIPUM-a 2004. preko
korespondentnih tablica veza.

if !supportEmptyParas endif

[18)](#_ftnref18) Naziv ”županija” koristi se u cijelom tekstu za označavanje
teritorijalno/administrativnih obilježja statističkih jedinica umjesto
nabrajanja njihovih posebnih naziva:
županije, Grad Zagreb i područja Slobodnih zona RH, a koristi se za
utvrđivanje obilježja ”lokaliteta” u statističkom pojmu ”industrijska **lokalna** jedinica” u ovim Statističkim
standardima.

Dodatak 1.: obrasci IND-21/PRODCOM, IND-21/PRODCOM/POM
i IND-21/PRODCOM/35.11

![](dodatni/349378.gif)
![](dodatni/349379.gif)
![](dodatni/349380.gif)
![](dodatni/349381.gif)
![](dodatni/349382.gif)
![](dodatni/349383.gif)
![](dodatni/349384.gif)
![](dodatni/349385.gif)

if !supportEmptyParas endif

Dodatak 2.:
Lista naziva i brojčanog označavanja županija (lokaliteta) za PRODCOM
istraživanje

if !supportEmptyParas endif

|  |  |  |  |  |
| --- | --- | --- | --- | --- |
| **Dodatak 2.:** | | **Lista naziva i brojčanog označavanja županija[1)](#_ftn19) (lokaliteta) za PRODCOM istraživanju** | | |
|  | *Š**ifra* | | Naziv | | 01 | | Zagrebačka županija |  | |
|  | 02 | | Krapinsko-zagorska županija |  |
|  | 03 | | Sisačko-moslavačka županija |  |
|  | 04 | | Karlovačka županija |  |
|  | 05 | | Varaždinska županija |  |
|  | 06 | | Koprivničko-križevačka županija |  |
|  | 07 | | Bjelovarsko-bilogorska županija |  |
|  | 08 | | Primorsko-goranska županija |  |
|  | 09 | | Ličko-senjska županija |  |
|  | 10 | | Virovitičko-podravska županija |  |
|  | 11 | | Požeško-slavonska županija |  |
|  | 12 | | Brodsko-posavska županija |  |
|  | 13 | | Zadarska županija |  |
|  | 14 | | Osječko-baranjska županija |  |
|  | 15 | | Šibensko-kninska županija |  |
|  | 16 | | Vukovarsko-srijemska županija |  |
|  | 17 | | Splitsko-dalmatinska županija |  |
|  | 18 | | Istarska županija |  |
|  | 19 | | Dubrovačko-neretvanska županija |  |
|  | 20 | | Međimurska županija |  |
|  | 21 | | Grad Zagreb |  |
|  | 30 | | Slobodne zone Republike Hrvatske[2)](#_ftn20) |  |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif |

[1)](#_ftnref19) Županije odnad Zagreb prema
Zakon o područjima županija, gradova i općina u RH (NN, br. 10/97., 124/97.,
68/98.).

[2)](#_ftnref20) Slobodne zone prema Zakonu o
slobodnim zonama RH (NN, br. 44/96.).

**Lista naziva i
brojčanog označavanja županija (lokaliteta) za PRODCOM istraživanje za 2003.** (u daljnjem
tekstu Lista) sadrži
internu brojčanu oznaku za svaku županiju prema u teritorijalnom ustroju RH (Zakon
o područjima županija, gradova i općina u RH, NN, br. 10/97., 124/97., 68/98.).
Koristi se za popunjavanje identifikacijskih podataka
o statističkim jedinicama odnosno *industrijskim lokalnim jedinicama* u
zaglavlju tablice 1. obrazaca IND-21/PRODCOM i IND-21/PRODCOM/POM za
jednoznačno identificiranje industrijske lokalne jedinice za koju izvještajna
jedinica (pravna osoba) iskazuje podatke.

U zaglavlju
tablice 1. pod **2)** **PODACI ZA STATISTIČKU JEDINICU ZA KOJU SE POPUNJAVA TABLICA
1.** **a)** **ŽUPANIJA** (naziv) upisuje se naziv i redni broj županije, Grada
Zagreba ili slobodne zone iz Liste, a prema fizičkom smještaju statističke
jedinice odnosno industrijske lokalne jedinice za koju izvještajna jedinica
(pravna osoba) popunjava podatke u tablici 1. Šifra se sastoji se od
dvoznamenkaste brojčane oznake županija i Grada Zagreba (brojčane oznake od 01
do 21) te slobodnih zona (brojčana oznaka 30) koje u ovom istraživanju čine posebnu statističku *industrijsku
lokalnu jedinicu.* Sve statističke jedinice neke
izvještajne jedinice odnosno pravne osobe koje su fizički smještene na nekom
zakonom određenom području slobodnih
zona ili njihovih dijelova smatraju se
posebnom industrijskom lokalnom jedinicom
(usklađeno s kriterijima za regionalne statistike EU-a).

Područja ″**županija**″ odnose se na administrativno područje **županija ili Grada Zagreba** koje je ustanovljeno teritorijalnim
ustrojem RH prema Zakonu o područjima županija, gradova i općina u RH (NN, br.
10/97., 124/97., 68/98.).

Područje ″**Slobodnih zona**″ odnosi se na posebna područja Republike Hrvatske regulirana
Zakonom o slobodnim zonama Vlade RH (NN, br. 44/96.),
Carinskim zakonom (NN, br. 78/99) i drugim relevantnim zakonima. U nastavku
objašnjavamo samo osnovne zakonske definicije vezane uz slobodne zone. Slobodna zona je dio teritorija RH
koji je posebno ograđen i označen i u kojemu se gospodarske djelatnosti
obavljaju uz posebne uvjete prema Zakonu o slobodnim zonama Vlade RH (NN, br.
44/96.). Slobodna zona može biti osnovana na području morske luke, zračne luke,
riječnog pristaništa, uz međunarodnu prometnicu te na drugom području na kojemu
postoje uvjeti za rad zone, a  može
sastojati od više odvojenih dijelova, ako su ispunjeni zakonom određeni uvjeti.
U zoni je dozvoljeno obavljati proizvodnju, oplemenjivanje proizvoda, pružanje
usluga i druge zakonom dozvoljene aktivnosti. Osnivači slobodne su domaće pravne osobe koje su od Vlade
Republike Hrvatske dobili koncesiju za osnivanje slobodne zone. Jedna zona može
imati jednoga ili više osnivača. Korisnici
slobodne zone mogu biti osnivači te druge domaće i strane pravne i
fizičke osobe, koji gospodarsku djelatnost u zoni obavljaju na temelju ugovora
s osnivačem zone.

Lista naziva i brojčanog
označavanja županija (lokaliteta) izrađene je isključivo za prikupljanje, obradu
i objavljivanje (diseminaciju) podataka PRODCOM istraživanja o industrijskoj
proizvodnji za 2003.

if !supportEmptyParas endif

if !supportEmptyParas endif

if !supportEmptyParas endif

Dodatak 3:

**NOMENKLATURA
INDUSTRIJSKIH PROIZVODA – NIP 2003**

**RUDARSTVO I VAĐENJE**[VAĐENJE ENERGETSKIH SIROVINA](0442A.htm)

[VAĐENJE RUDA I KAMENA, OSIM ENERGETSKIH SIROVINA](dodatni/313904.htm)

&n

**PRERAĐIVAČKA INDUSTRIJA**

[PROIZVODNJA HRANE, PIĆA I DUHANSKIH PROIZVODA](dodatni/313905.htm)
if !supportLineBreakNewLine
endif

[PROIZVODNJA TEKSTILA I
TEKSTILNIH PROIZVODA](dodatni/313906.htm)

[PROIZVODNJA KOŽE I PROIZVODA OD KOŽE](dodatni/313907.htm)

[PRERADA DRVA I PROIZVODI OD DRVA](dodatni/313908.htm)

[PROIZVODNJA CELULOZE, PAPIRA I PROIZVODA OD PAPIRA;
IZDAVAČKA I TISKARSKA DJELATNOST](dodatni/313909.htm)

[PROIZVODNJA KOKSA, NAFTNIH DERIVATA I NUKLEARNOGA GORIVA](dodatni/313910.htm)

[PROIZVODNJA KEMIKALIJA, KEMIJSKIH PROIZVODA, UMJETNIH
VLAKANA](dodatni/313911.htm)

[PROIZVODNJA PROIZVODA OD GUME I PLASTIKE](dodatni/313912.htm)

[PROIZVODNJA OSTALIH NEMETALNIH MINERALNIH PROIZVODA](dodatni/313913.htm)

[PROIZVODNJA METALA I PROIZVODA OD METALA](dodatni/313914.htm)

[PROIZVODNJA STROJEVA I UREĐAJA, D. N.](dodatni/313915.htm)

[PROIZVODNJA ELEKTRIČNE I OPTIČKE OPREME](dodatni/313916.htm)

[PROIZVODNJA PRIJEVOZNIH SREDSTAVA](dodatni/313917.htm)

[OSTALA PRERAĐIVAČKA INDUSTRIJA, D.N.](dodatni/313918.htm)

[**OPSKRBA ELEKTRIČNOM ENERGIJOM, PLINOM I VODOM**](dodatni/313919.htm)

if !supportEmptyParas endif

if !supportEmptyParas endif

if !supportEmptyParas endif

Ostalo, NN 14/2004-442
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)